qundao/data-zh-poetry huggingface dataset:
借住山寺诗八首·虎丘
作者：张元凯
朝代：明

吴阊何地布黄金，海涌峰头绮殿临。多宝散光摇剑壑，众香和梵出旃林。笙歌总入声闻道，花月终归止观心。共指点头岩下石，无生曾悟去来今。信宿精蓝未拟还，坐临流水听潺湲。峰莲倒映仙人掌，沼镜寒浮玉女鬟。不尽白云生远岫，最深绿竹隐禅关。古来去住元无着，莫笑巢由未买山。岩廊洞室几经春，梵刹离宫总劫尘。宿草自荒麛鹿径，空山曾识苧萝人。千花摇落存孤塔，双树婆娑少四邻。纵是五湖堪一苇，烟波何日出迷津。枫叶蘋花江上村，前朝古寺至今存。西山爽气来精舍，万里关河到寺门。檀越随僧开宝藏，醍醐容客借匏尊。中宵礼罢寒山子，却听钟声醒梦魂。竹房松坞散新晴，隔水明霞俨赤城。破衲霜前临牖补，残经月下绕池行。云流片石元无碍，鸟宿疏林自不惊。何事许询常借住，爱山支遁最多情。落木空山秋夜哀，萧条古寺倚层台。明河尚抱虚檐宿，海日先窥绝壁来。花为行香晨已散，门因施食午方开。跏趺懒下维摩榻，野鹿相依卧草莱。禅栖一室五湖东，翠巘丹梯览未穷。忽起松涛声自远，不飞花雨境皆空。暮山浮出云霞外，春水流回岛屿中。寂寞嗣宗双眼色，凭高聊以送归鸿。上方钟磬白云深，禅径还从鸟外寻。湖面众山浮碧玉，峰头尺地布黄金。畏人合住无人境，混世偏存出世心。不是向平犹有累，岂堪重下最高岑。
偶成二首
作者：张元凯
朝代：明

家贫常罢尉，身懒似逃名。繁弱提偏重，岑牟著更轻。柳疏莺晚逗，花落蝶先迎。食肉非吾分，持螯过此生。不乐区中偪，言从方外游。人嘲安用解，客难曷为酬。贝叶经三藏，莲花酒一瓯。生涯问流水，天地竟虚舟。
偶成二首·其一
作者：张元凯
朝代：明

家贫常罢尉，身懒似逃名。繁弱提偏重，岑牟著更轻。柳疏莺晚逗，花落蝶先迎。食肉非吾分，持螯过此生。
偶成二首·其二
作者：张元凯
朝代：明

不乐区中偪，言从方外游。人嘲安用解，客难曷为酬。贝叶经三藏，莲花酒一瓯。生涯问流水，天地竟虚舟。
偶赠
作者：张元凯
朝代：明

佳人燕赵独倾城，善舞阳阿掌上轻。为雨为云不知处，襄王梦里自分明。
偶述二首
作者：张元凯
朝代：明

鹖冠凋敝亦何求，蓬累那堪忆壮游。函谷风烟存赵璧，中原星斗散吴钩。淮阴自乏资身策，越石今为绕指柔。莫讶唾壶频击碎，秋风骥老不胜愁。大鹏何意九霄抟，且学鹪鹩善避丸。纵谓置身高处易，亦知行路古来难。计然不惜千金失，苟变谁怜二卵残。薄禄主恩常自给，高堂无恙劝加餐。
偶述二首·其一
作者：张元凯
朝代：明

鹖冠凋敝亦何求，蓬累那堪忆壮游。函谷风烟存赵璧，中原星斗散吴钩。淮阴自乏资身策，越石今为绕指柔。莫讶唾壶频击碎，秋风骥老不胜愁。
偶述二首·其二
作者：张元凯
朝代：明

大鹏何意九霄抟，且学鹪鹩善避丸。纵谓置身高处易，亦知行路古来难。计然不惜千金失，苟变谁怜二卵残。薄禄主恩常自给，高堂无恙劝加餐。
傅吴令初度
作者：张元凯
朝代：明

茂宰行春遍，芳辰初度临。飞凫双赤舄，鸣凤一瑶琴。不尽风云色，俄成桃李阴。萱花在东郡，偏系使君心。
元夕奉同吴兴潘中丞上蔡张参伯集鉴止堂
作者：张元凯
朝代：明

玉律韶年夜可怜，金樽彩袖各争妍。群公总是阳春调，处士能开玳瑁筵。恋栋春星同客聚，窥帘明月向人圆。清歌按出俱新谱，应是周郎意已传。
元夕灯宴
作者：张元凯
朝代：明
体裁：诗

公子留宾锦作筵，却怜欢赏动韶年。琼枝照夜无双艳，璧月临春第一圆。幕里仙姝怜紫玉，座中词客重青莲。醉归不问金吾禁，鱼钥天明恰已传。
兖州晓行
作者：张元凯
朝代：明

残月照征衣，村荒人住希。三星犹耿耿，四牡正騑騑。岱翠云中落，霜华剑上飞。经过获麟处，吾道泪堪挥。
具区明月与傅吴令九月望夜泛胥口作
作者：张元凯
朝代：明

泽国花成县，高秋桂作丛。具区千万顷，皓月一孤蓬。乍可留山简，仍堪迟庾公。渚光摇薄雾，波响逐回风。世界虚无里，人生泡影中。圆时非有相，明处尽皆空。云澹澄如练，星疏炯若瞳。峰真为缥缈，树已近冥濛。禹迹应非远，秦馀俨在东。菰犹飘露白，枫欲候霜红。不暗心疑曙，无边目岂穷。山阴今夜似，彭泽几人同。郢唱全飞雪，雄谈半走虹。商家欣有说，吴下惜无蒙。岂是悲笼鸟，俱为羡远鸿。萍浮犹聚散，金石此情衷。
军中乐二十首有序 其一 出塞
作者：张元凯
朝代：明

元戎十乘度龙沙，旌旆悠悠士不哗。踊跃长驱三万里，烽烟未熄肯言家。
军中乐二十首有序 其七 击剑
作者：张元凯
朝代：明

剑佩昆吾靖朔边，镮生明月匣生莲。斑痕任积边庭血，一击精灵耀紫烟。
军中乐二十首有序 其三 战胜
作者：张元凯
朝代：明

云中不闭雁门关，减灶沉烽白日閒。蕃骑寇边三百万，单于仅以六骡还。
军中乐二十首有序 其九 超距
作者：张元凯
朝代：明

投石三军技最优，况曾超跃羽林楼。春和塞草平铺翠，贾勇争先博一筹。
军中乐二十首有序 其二 乘障
作者：张元凯
朝代：明

亭障巉岩照夕烽，盛秋都护肃临戎。渔阳塞外严凝气，一片阴山积雪中。
军中乐二十首有序 其二十 班师
作者：张元凯
朝代：明

封侯万里报功成，放马桃林散甲兵。生入玉关非志愿，丈夫高抱乐长征。
军中乐二十首有序 其五 屯
作者：张元凯
朝代：明

时平塞外野苍苍，休息三军艺稻粱。耕凿已堪忘帝力，不知何地是沙场。
军中乐二十首有序 其八 蹋鞠
作者：张元凯
朝代：明

鞠室才穿约佽飞，香尘浮处曳单衣。晏安只恐髀生肉，且试轻蹻掣绛帏。
军中乐二十首有序 其六 猎
作者：张元凯
朝代：明

走狗呼鹰遍草莱，干城须仗兔罝才。经过捕得云中敌，畜产车辎席卷回。
军中乐二十首有序 其十 赋诗
作者：张元凯
朝代：明

莲花幕里笔如椽，横槊雄词邺下传。却笑李陵非国士，创为儿女别离篇。
军中乐二十首有序 其十一 射
作者：张元凯
朝代：明

期门结伴试穿杨，忽断秋空朔雁行。猿臂自誇如李广，应弦曾倒左贤王。
军中乐二十首有序 其十七 博
作者：张元凯
朝代：明

春到边城不射雕，营中高卧霍票姚。偏裨夜博千金注，已识军前但用枭。
军中乐二十首有序 其十三 歌
作者：张元凯
朝代：明

幕府初开镜里莲，秦青新曲乍教传。知音不返周郎顾，含态偏承主帅怜。
军中乐二十首有序 其十九 拜爵
作者：张元凯
朝代：明

天山箭定海无涛，马上旌书纪战劳。姓字一时题幕府，不为强弩即弓高。
军中乐二十首有序 其十二 骑
作者：张元凯
朝代：明

善马群空宛贵人，执驱校尉拜官新。试将紫燕平原猎，却使苍鹰望后尘。
军中乐二十首有序 其十五 春游
作者：张元凯
朝代：明

行春小队拥材官，尚觉边城草色寒。马度水来抛玉勒，鸟穿花去避金丸。
军中乐二十首有序 其十八 饮
作者：张元凯
朝代：明

连营尽唱凯旋歌，塞酒浑如塞上河。主帅投醪能爱士，三军常得醉颜酡。
军中乐二十首有序 其十六 贺雪
作者：张元凯
朝代：明

雪没阴山大将牙，兽尊高贮紫流霞。关城不夜清笳月，营树冲寒细柳花。
军中乐二十首有序 其十四 舞
作者：张元凯
朝代：明

长袖蛮靴曳翠裳，依歌赴节俨成行。军中自有缠头锦，不学梁家堕马妆。
军中乐二十首有序 其四 受降
作者：张元凯
朝代：明

汉家飞将会龙城，面缚千群向柳营。幕府何须计首级，但图麟阁是功名。
军中乐二十首有序·出塞
作者：张元凯
朝代：明

元戎十乘度龙沙，旌旆悠悠士不哗。踊跃长驱三万里，烽烟未熄肯言家。亭障巉岩照夕烽，盛秋都护肃临戎。渔阳塞外严凝气，一片阴山积雪中。云中不闭雁门关，减灶沉烽白日閒。蕃骑寇边三百万，单于仅以六骡还。汉家飞将会龙城，面缚千群向柳营。幕府何须计首级，但图麟阁是功名。时平塞外野苍苍，休息三军艺稻粱。耕凿已堪忘帝力，不知何地是沙场。走狗呼鹰遍草莱，干城须仗兔罝才。经过捕得云中敌，畜产车辎席卷回。剑佩昆吾靖朔边，镮生明月匣生莲。斑痕任积边庭血，一击精灵耀紫烟。鞠室才穿约佽飞，香尘浮处曳单衣。晏安只恐髀生肉，且试轻蹻掣绛帏。投石三军技最优，况曾超跃羽林楼。春和塞草平铺翠，贾勇争先博一筹。莲花幕里笔如椽，横槊雄词邺下传。却笑李陵非国士，创为儿女别离篇。期门结伴试穿杨，忽断秋空朔雁行。猿臂自誇如李广，应弦曾倒左贤王。善马群空宛贵人，执驱校尉拜官新。试将紫燕平原猎，却使苍鹰望后尘。幕府初开镜里莲，秦青新曲乍教传。知音不返周郎顾，含态偏承主帅怜。长袖蛮靴曳翠裳，依歌赴节俨成行。军中自有缠头锦，不学梁家堕马妆。行春小队拥材官，尚觉边城草色寒。马度水来抛玉勒，鸟穿花去避金丸。雪没阴山大将牙，兽尊高贮紫流霞。关城不夜清笳月，营树冲寒细柳花。春到边城不射雕，营中高卧霍票姚。偏裨夜博千金注，已识军前但用枭。连营尽唱凯旋歌，塞酒浑如塞上河。主帅投醪能爱士，三军常得醉颜酡。天山箭定海无涛，马上旌书纪战劳。姓字一时题幕府，不为强弩即弓高。封侯万里报功成，放马桃林散甲兵。生入玉关非志愿，丈夫高抱乐长征。
出门叹二首
作者：张元凯
朝代：明

黄金萧索减仲产，玉龙不死酬君恩。朝来结客青楼饮，拍马齐出春明门。昨朝易米菱花镜，今日换酒芙蓉钗。何忍颦眉对妻子，扬扬高步长安街。
出门叹二首·其一
作者：张元凯
朝代：明

黄金萧索减仲产，玉龙不死酬君恩。朝来结客青楼饮，拍马齐出春明门。
出门叹二首·其二
作者：张元凯
朝代：明

昨朝易米菱花镜，今日换酒芙蓉钗。何忍颦眉对妻子，扬扬高步长安街。
初夏偶成二首
作者：张元凯
朝代：明

茅斋水上绝尘埃，薄雨轻云去复回。高柳拂堤莺语歇，短蒲摇渚燕飞来。楚人乍剪荷衣就，班女初题纨扇开。自是倦游身若寄，秖看清昼卧蒿莱。一室那堪字隐居，十年踪迹混樵渔。幽篁遗箨妨投履，丛桂成阴好曳裾。绿水游鱼花落后，青天归鸟月明初。北窗半卷南华在，不是刘安枕畔书。
初夏偶成二首·其一
作者：张元凯
朝代：明

茅斋水上绝尘埃，薄雨轻云去复回。高柳拂堤莺语歇，短蒲摇渚燕飞来。楚人乍剪荷衣就，班女初题纨扇开。自是倦游身若寄，秖看清昼卧蒿莱。
初夏偶成二首·其二
作者：张元凯
朝代：明

一室那堪字隐居，十年踪迹混樵渔。幽篁遗箨妨投履，丛桂成阴好曳裾。绿水游鱼花落后，青天归鸟月明初。北窗半卷南华在，不是刘安枕畔书。
初春与客即事
作者：张元凯
朝代：明

霏微细雨生湖滨，门前柳色朝朝新。芳草能留远游客，黄鹂似报江南春。杏子花开好颜色，施朱著粉谁为饰。嫣然疑是东家妹，乍来窥我墙头立。似与东风旧有情，相逢沽酒阖闾城。婆娑且就垆头醉，慷慨谁论世上名。
初春与客集虎丘
作者：张元凯
朝代：明

壶觞新岁倍含情，却喜青山最近城。草冻经台方起色，冰消剑壑不闻声。客从楚国携春雪，妓按梁州送早莺。莫讶频游题字少，古来吏隐本无名。
初春湖上访顾始馀因留信宿二首
作者：张元凯
朝代：明

溪树能藏屋，行舟屡问人。何知一区宅，宛在五湖滨。细雨迎初服，深杯迟早春。无劳鸡黍具，门外可垂纶。不尽青山供，偏容白鸟过。百年人避世，再宿客忘痾。竹叶比邻美，梅花古寺多。还存几两屐，一一问松萝。
初春湖上访顾始馀因留信宿二首·其一
作者：张元凯
朝代：明

溪树能藏屋，行舟屡问人。何知一区宅，宛在五湖滨。细雨迎初服，深杯迟早春。无劳鸡黍具，门外可垂纶。
初春湖上访顾始馀因留信宿二首·其二
作者：张元凯
朝代：明

不尽青山供，偏容白鸟过。百年人避世，再宿客忘痾。竹叶比邻美，梅花古寺多。还存几两屐，一一问松萝。
别广福进公
作者：张元凯
朝代：明

汤休能惜别，相送出精蓝。水长陂全没，云低雨半含。不堪宁止七，见黜欲过三。此日人犹北，惊看雁已南。
北河地名杨柳青于此送客
作者：张元凯
朝代：明

两岸蝉声客梦醒，片帆初落暮云停。故人无奈年年别，江北江南杨柳青。
北游诗二十一首 其一 清河即事
作者：张元凯
朝代：明

巨浸波涛岂易凭，每因沮洳见丘陵。不堪井邑频移改，耐可河堤善溃崩。淮水九秋仍未减，楚人三户竟无增。艖符辗转王程急，愁绝孤舟风雨凌。
北游诗二十一首 其七 清郡与郑中伯夜坐
作者：张元凯
朝代：明

短筇相过话灯前，屈指漂零第几年。落叶一庭霜满地，清笳万井月中天。孔融意气存张俭，杜甫交游老郑虔。何事倾尊不成醉，异乡头白各凄然。
北游诗二十一首 其三 立秋
作者：张元凯
朝代：明

蝉声呜咽柳阴残，节序惊心强自宽。把盏沧江忘日暮，湿衣清露动宵寒。凉风汉苑悲团扇，明月湘皋泣紫兰。最是关河摇落易，天涯无奈欲归难。
北游诗二十一首 其九 九日
作者：张元凯
朝代：明

孤舟何处逢佳节，淮有三洲半草莱。乡国弟兄鸿雁信，客途风雨菊花杯。空囊自觉长安远，明镜何须短鬓催。却忆故园年少事，壶觞戏马月中回。
北游诗二十一首 其二 舟中偶成
作者：张元凯
朝代：明

关河满棹白蘋风，楚客离群任转蓬。骤雨洒空宁避日，轻雷过水却生虹。羁栖未暇投莲社，偃蹇谁招入桂丛。纵是莼鲈归思切，步兵无计卧江东。
北游诗二十一首 其二十 泊舟
作者：张元凯
朝代：明

高秋去国独兴哀，漂泊孤舟向水隈。云识山空朝不散，潮知河浅夜能来。微茫树影千帆落，迢递江声一雁回。贡禹鹖冠犹在首，王阳书札可曾开。
北游诗二十一首 其二十一 还家
作者：张元凯
朝代：明

十年憔悴一青袍，何事还家尚佩刀。故国凉风吹燕雀，高城落日下蓬蒿。空庐抱影无三窟，愁鬓经秋有二毛。最是生平耽绿酒，陈卿常谪是西曹。
北游诗二十一首 其五 舟中留客
作者：张元凯
朝代：明

西望长安路尚赊，关河漂泊赋蒹葭。片云将雨归林急，双燕迎风度水斜。剩有琴樽淹客座，岂堪舟楫老年华。故人握手乡园泪，犹问东陵五色瓜。
北游诗二十一首 其八 寄王和甫
作者：张元凯
朝代：明

秋入船窗夜气凉，白云如雾湿衣裳。乱萤过水添星影，高树遮山逗月光。季子无金空作客，长卿多病且还乡。十年扣角心同苦，寄尔商歌怨更长。
北游诗二十一首 其六 大雨即事呈同事诸君
作者：张元凯
朝代：明

浮槎千里逐浮萍，雷雨空江彻夜鸣。鹏鴳逍遥堪自失，龙蛇夭矫亦须惊。床头虹色芙蓉匣，海上鲸波骠骑营。舟楫商家元不乏，兔罝公等自干城。
北游诗二十一首 其十 送刘生
作者：张元凯
朝代：明

边鸿朔雪年年见，漕檄军书日日闻。潦倒西游繻未弃，仓皇东走袂难分。获麟渡口飞黄叶，戏马台前起暮云。回首壮图消欲尽，可堪孤棹送刘蕡。
北游诗二十一首 其十一 旅寓邻妇故倡也悉其平生偶述
作者：张元凯
朝代：明

俨然高髻楚人妆，一曲新声总断肠。少弟蒙恩为协律，狂夫被遣出平羌。借来燕垒危难住，种得莲房老亦香。鸾镜晓临无限恨，且将心事问徐娘。
北游诗二十一首 其十七 旅怀
作者：张元凯
朝代：明

长安日日赋归欤，何事穷秋尚索居。和氏慢藏怀里璧，刘生误读枕中书。骨留燕市元非骏，铗动商歌不为鱼。朔雪陇云飞不尽，梦魂愁绝独驱车。
北游诗二十一首 其十三 旅中逢故人饮
作者：张元凯
朝代：明

关河冰雪滞征轮，邂逅穷交白发新。学剑学书吾少贱，种瓜种豆尔长贫。纵输黄鹄能遗世，尚赖青山不负人。岐路一樽何必尽，待归长醉五湖滨。
北游诗二十一首 其十九 江上逢客遂为金焦之游
作者：张元凯
朝代：明

旅泊因成汗漫游，淮南芳草遍汀洲。穷途不向青山泣，窜迹言寻白社投。一棹木兰江似带，半瓢竹叶月如钩。卜居未得从詹尹，避世真堪遇许由。
北游诗二十一首 其十二 长安逢塞上班师友人有作漫和
作者：张元凯
朝代：明

盛秋边骑若云屯，奏捷飞书入雁门。浪说单于刑白马，羞称公主嫁乌孙。班师节钺归三殿，款塞旌旗过五原。幕府献功方饮至，撰成铙曲侑金樽。
北游诗二十一首 其十五 北河访客
作者：张元凯
朝代：明

关河风浪雨冥冥，上濑搴裳过野亭。芳草尽遗三辅绿，断云常接太行青。酒人昨日逢燕市，贾客何时下洞庭。岐路一樽生感慨，望中明灭少微星。
北游诗二十一首 其十八 过淮
作者：张元凯
朝代：明

羁栖鞅掌不堪论，日罄垆头酒一尊。淮府于今辞相国，楚宫聊复酹王孙。蘋花明月迎归棹，杨柳秋风过里门。渔父江潭如讯问，故园犹幸钓矶存。
北游诗二十一首 其十六 送客得友人书
作者：张元凯
朝代：明

天涯芳草暮云横，握手青樽此日情。榻并南州徐孺子，书传东海鲁先生。花间宿雾常疑雨，树外平冈宛似城。楚地故人秦地别，古来踪迹本浮萍。
北游诗二十一首 其十四 送李都尉出塞
作者：张元凯
朝代：明

白马翩翩出羽林，陇西都尉二毛侵。剖符未得君王命，推毂先勤主帅心。朝散黄金酬死战，夕飞赤羽报生擒。匈奴已灭边烽息，无奈双龙夜夜吟。
北游诗二十一首 其四 沛中有感
作者：张元凯
朝代：明

一区汤沐曾无邑，千古歌风尚有台。泗水不知亭已改，砀云犹与客俱来。孤城落日河流急，远戍霜催雁影回。游子不忘丰沛意，至今偏动故乡哀。
北游诗二十一首·清河即事
作者：张元凯
朝代：明

巨浸波涛岂易凭，每因沮洳见丘陵。不堪井邑频移改，耐可河堤善溃崩。淮水九秋仍未减，楚人三户竟无增。艖符辗转王程急，愁绝孤舟风雨凌。关河满棹白蘋风，楚客离群任转蓬。骤雨洒空宁避日，轻雷过水却生虹。羁栖未暇投莲社，偃蹇谁招入桂丛。纵是莼鲈归思切，步兵无计卧江东。蝉声呜咽柳阴残，节序惊心强自宽。把盏沧江忘日暮，湿衣清露动宵寒。凉风汉苑悲团扇，明月湘皋泣紫兰。最是关河摇落易，天涯无奈欲归难。一区汤沐曾无邑，千古歌风尚有台。泗水不知亭已改，砀云犹与客俱来。孤城落日河流急，远戍霜催雁影回。游子不忘丰沛意，至今偏动故乡哀。西望长安路尚赊，关河漂泊赋蒹葭。片云将雨归林急，双燕迎风度水斜。剩有琴樽淹客座，岂堪舟楫老年华。故人握手乡园泪，犹问东陵五色瓜。浮槎千里逐浮萍，雷雨空江彻夜鸣。鹏鴳逍遥堪自失，龙蛇夭矫亦须惊。床头虹色芙蓉匣，海上鲸波骠骑营。舟楫商家元不乏，兔罝公等自干城。短筇相过话灯前，屈指漂零第几年。落叶一庭霜满地，清笳万井月中天。孔融意气存张俭，杜甫交游老郑虔。何事倾尊不成醉，异乡头白各凄然。秋入船窗夜气凉，白云如雾湿衣裳。乱萤过水添星影，高树遮山逗月光。季子无金空作客，长卿多病且还乡。十年扣角心同苦，寄尔商歌怨更长。孤舟何处逢佳节，淮有三洲半草莱。乡国弟兄鸿雁信，客途风雨菊花杯。空囊自觉长安远，明镜何须短鬓催。却忆故园年少事，壶觞戏马月中回。边鸿朔雪年年见，漕檄军书日日闻。潦倒西游繻未弃，仓皇东走袂难分。获麟渡口飞黄叶，戏马台前起暮云。回首壮图消欲尽，可堪孤棹送刘蕡。俨然高髻楚人妆，一曲新声总断肠。少弟蒙恩为协律，狂夫被遣出平羌。借来燕垒危难住，种得莲房老亦香。鸾镜晓临无限恨，且将心事问徐娘。盛秋边骑若云屯，奏捷飞书入雁门。浪说单于刑白马，羞称公主嫁乌孙。班师节钺归三殿，款塞旌旗过五原。幕府献功方饮至，撰成铙曲侑金樽。关河冰雪滞征轮，邂逅穷交白发新。学剑学书吾少贱，种瓜种豆尔长贫。纵输黄鹄能遗世，尚赖青山不负人。岐路一樽何必尽，待归长醉五湖滨。白马翩翩出羽林，陇西都尉二毛侵。剖符未得君王命，推毂先勤主帅心。朝散黄金酬死战，夕飞赤羽报生擒。匈奴已灭边烽息，无奈双龙夜夜吟。关河风浪雨冥冥，上濑搴裳过野亭。芳草尽遗三辅绿，断云常接太行青。酒人昨日逢燕市，贾客何时下洞庭。岐路一樽生感慨，望中明灭少微星。天涯芳草暮云横，握手青樽此日情。榻并南州徐孺子，书传东海鲁先生。花间宿雾常疑雨，树外平冈宛似城。楚地故人秦地别，古来踪迹本浮萍。长安日日赋归欤，何事穷秋尚索居。和氏慢藏怀里璧，刘生误读枕中书。骨留燕市元非骏，铗动商歌不为鱼。朔雪陇云飞不尽，梦魂愁绝独驱车。羁栖鞅掌不堪论，日罄垆头酒一尊。淮府于今辞相国，楚宫聊复酹王孙。蘋花明月迎归棹，杨柳秋风过里门。渔父江潭如讯问，故园犹幸钓矶存。旅泊因成汗漫游，淮南芳草遍汀洲。穷途不向青山泣，窜迹言寻白社投。一棹木兰江似带，半瓢竹叶月如钩。卜居未得从詹尹，避世真堪遇许由。高秋去国独兴哀，漂泊孤舟向水隈。云识山空朝不散，潮知河浅夜能来。微茫树影千帆落，迢递江声一雁回。贡禹鹖冠犹在首，王阳书札可曾开。十年憔悴一青袍，何事还家尚佩刀。故国凉风吹燕雀，高城落日下蓬蒿。空庐抱影无三窟，愁鬓经秋有二毛。最是生平耽绿酒，陈卿常谪是西曹。
北游诗十八首 其一 捧檄偶然作
作者：张元凯
朝代：明

幽居谢鞅掌，披云卧高岑。门有车马客，投以天上音。呼儿拭我弁，揽镜整我簪。薄言辞故里，于役越江浔。负米愿良违，挽粟力不禁。斥鴳安卑枝，匏瓜恋旧林。夷险昧所履，倚伏还相寻。傥来忽如寄，患得非吾心。蓄无非常宝，敢羡纵横金。养真尚寂寞，允为达士钦。
北游诗十八首 其七 清郡馆郑丈
作者：张元凯
朝代：明

驱车入郭门，故人门挂席。客子流离来，执手长叹息。虞卿屩欲穿，侯生头尽白。乐与朱家游，讳言赵邸客。大损卖文钱，估酒日盈百。任侠今寂寥，此有郑庄驿。
北游诗十八首 其三 渡江
作者：张元凯
朝代：明

吴国渺何处，江流万里长。布帆渡瓜渚，青山障朱方。飒动高天风，吹愁还故乡。戍楼当落日，饥乌野田密。徒御步不前，行李何萧瑟。欲问淮南津，就饭水边驿。敢效祈父言，胡转予于恤。
北游诗十八首 其九 七月廿四述思
作者：张元凯
朝代：明

凉风吹原隰，澹澹黄云生。值此流离时，难禁陟岵情。长恸高堂觞，言荐溪水蘋。未始暌诸梦，常若见于羹。更念倚门者，蓬首雪盈盈。
北游诗十八首 其二 北游留别阳山顾愿
作者：张元凯
朝代：明

顾生言志高，乃住卑犹山。常来访屠博，悲歌游市阛。葛巾一角垫，长裾其色殷。蹇步上大堤，桃花在窗间。袖里金错刀，换酒良不悭。宁待飞青霜，坐以凋朱颜。皇皇脱长剑，送我西入关。赠处两不语，流涕各潸潸。世无四公子，弃客如草菅。间有魏其侯，聊可与往还。
北游诗十八首 其五 次淮献河阳大夫
作者：张元凯
朝代：明

经国有大计，不外兵食足。输挽类用兵，所贵在神速。王程固有严，胄弁何为督。娈童好如花，楼船大于屋。行乐江以南，赫奕朱为毂。盛夏方渡淮，黄河变平陆。粒米乃狼戾，度支更约束。简命旬宣臣，临水建牙纛。八月造舟楫，十月运新谷。哺乳百姓亲，挟纩三军燠。况乃抱远略，道海通山谷。廷议旌行能，玺书动盈幅。伟哉转漕功，不使萧何独。跅弛门下士，勉驾盐车轴。期毋负知己，良友时相勖。
北游诗十八首 其八 济上闻笛
作者：张元凯
朝代：明

孤笛江上起，片月随江流。临风曲不断，韵水何悠悠。杨柳折欲尽，梅花落更愁。寒鸦散浦溆，残叶飞空洲。楚客正独醒，闻之增繁忧。
北游诗十八首 其六 涉河
作者：张元凯
朝代：明

大河合淮泗，奔波若倾倒。一瞬下千里，风帆疾于鸟。我行逆其流，尺寸竟昏晓。丈夫托蓬根，世事茹茶蓼。穷途已倦游，况复苦秋潦。揽挈黑貂寒，西风吹人老。
北游诗十八首 其十 德州逢刘原检
作者：张元凯
朝代：明

公干吾密亲，迩来行色壮。得意曲江游，十里紫丝障。折得杏花回，春云在衣上。南归衔使节，楼船晚相傍。明灯照卫水，凉风来青嶂。宿雁语沙中，纤月翻层浪。对酒问前期，弹冠岂虚望。从此舍章句，即可取卿相。昼锦君多荣，奉职我无状。清时好策勋，努力无遗忘。
北游诗十八首 其十一 潞河客舍
作者：张元凯
朝代：明

岁晏众芳尽，朔雁江南征。游子何不归，流离蓟北城。阴阴土墙下，风吹枯桑鸣。黄金与白发，此尽彼则生。进退叹维谷，且问严君平。
北游诗十八首 其十七 留别京邑友尘
作者：张元凯
朝代：明

杖策长安门，言别长安客。何为曰归时，翻使旅愁迫。侠游多酒人，祖道临南陌。马蹄雪中花，车轮冰上迹。再歌毋庸归，乐酒暂今夕。长剑挂左骖，白虹走前席。荆玉罕人知，劝吾宝燕石。
北游诗十八首 其十三 燕京寄上海朱邦宪
作者：张元凯
朝代：明

北风扬尘沙，玄阴片时结。客舍寄如磬，羁身但存舌。易水寒不流，西山欲飞雪。梦见田先生，恍与荆卿别。击筑苦无徒，悲歌夜不辍。我友蹈海生，圭组久不屑。游于酒人乎，而乃好奇节。因救季将军，朱家心屡折。吾岂有黄金，尊前为君设。所以穷时交，古人多激烈。
北游诗十八首 其十二 题长安主人壁
作者：张元凯
朝代：明

漕吏何为者，日与仓漕伍。长安半月游，黄金散如雨。乘月谒私门，带星候公府。杯酒槩可亲，肝胆谁能吐。势利无石交，斯言徵诸古。
北游诗十八首 其十五 塞垣行寄嘉禾朱尉
作者：张元凯
朝代：明

卫青屯上谷，连营肃旗鼓。五道出将军，弓高与强弩。系其贤王归，奇功不堪数。坐拥武刚车，帐下式歌舞。李广不得意，上簿至幕府。是岂战之罪，拊心良独苦。朱生蓬蒿人，掘起自行伍。浮海斩吕嘉，英略无千古。功奇祸亦奇，十年槛中虎。长剑虽蒯缑，犹堪贾一怒。丈夫身不死，塞垣报明主。
北游诗十八首 其十八 汶上阻雪
作者：张元凯
朝代：明

我行阻徐方，日夕望吴国。积雪覆皋原，千里同一色。门前偃栅横，屋际孤烟直。黄河冰正坚，芒砀云来黑。狡兔潜以伏，饥鹰竟何食。客子煨枯蓬，主人舂残稷。何日见朝阳，肃彼南归翼。
北游诗十八首 其十六 少年行调长安客
作者：张元凯
朝代：明

结束何翩翩，相逢洛阳陌。流水照清扬，春风披绿帻。俨然傅脂粉，相传化闳籍。羞称霍家奴，云是馆陶客。歌舞谁不怜，婉媚莫可逆。沾沾喜任侠，黄金得还掷。珠因弹雀损，锦以斗鸡坼。而多青楼期，欲赴身无百。且与酒人游，暂入蓬蒿宅。枕藉唯衮衣，何有一缝掖。
北游诗十八首 其十四 结客行与晋陵吴生
作者：张元凯
朝代：明

韩魏饶奇节，齐楚多辩智。经学不足谋，结客非声利。一言可借躯，万乘宁夺志。虞卿急穷交，敝屣卿相位。田生耻人疑，对客刎何易。岂为颜面情，謟笑取容媚。吾友延陵生，独抱千古意。昔我困奸雄，三年两下吏。邹阳不上书，张俭身何寄。良朋每永叹，维子忧心悴。不有匣金来，徒令怀璧坠。谷风世道凉，浮云然诺弃。长揖谢斯人，激烈尊前泪。
北游诗十八首 其四 泊广陵
作者：张元凯
朝代：明

晨发扬子渡，暮泊广陵城。水部正闭关，落日舆梁横。杂踏估船来，吴侬与楚伧。野市乱灯火，恰如蜩螗鸣。对酒愁不语，何处琵琶声。间道往从之，青楼明月生。自笑高阳徒，潦倒江州情。
北游诗十八首·捧檄偶然作
作者：张元凯
朝代：明

幽居谢鞅掌，披云卧高岑。门有车马客，投以天上音。呼儿拭我弁，揽镜整我簪。薄言辞故里，于役越江浔。负米愿良违，挽粟力不禁。斥鴳安卑枝，匏瓜恋旧林。夷险昧所履，倚伏还相寻。傥来忽如寄，患得非吾心。蓄无非常宝，敢羡纵横金。养真尚寂寞，允为达士钦。顾生言志高，乃住卑犹山。常来访屠博，悲歌游市阛。葛巾一角垫，长裾其色殷。蹇步上大堤，桃花在窗间。袖里金错刀，换酒良不悭。宁待飞青霜，坐以凋朱颜。皇皇脱长剑，送我西入关。赠处两不语，流涕各潸潸。世无四公子，弃客如草菅。间有魏其侯，聊可与往还。吴国渺何处，江流万里长。布帆渡瓜渚，青山障朱方。飒动高天风，吹愁还故乡。戍楼当落日，饥乌野田密。徒御步不前，行李何萧瑟。欲问淮南津，就饭水边驿。敢效祈父言，胡转予于恤。晨发扬子渡，暮泊广陵城。水部正闭关，落日舆梁横。杂踏估船来，吴侬与楚伧。野市乱灯火，恰如蜩螗鸣。对酒愁不语，何处琵琶声。间道往从之，青楼明月生。自笑高阳徒，潦倒江州情。经国有大计，不外兵食足。输挽类用兵，所贵在神速。王程固有严，胄弁何为督。娈童好如花，楼船大于屋。行乐江以南，赫奕朱为毂。盛夏方渡淮，黄河变平陆。粒米乃狼戾，度支更约束。简命旬宣臣，临水建牙纛。八月造舟楫，十月运新谷。哺乳百姓亲，挟纩三军燠。况乃抱远略，道海通山谷。廷议旌行能，玺书动盈幅。伟哉转漕功，不使萧何独。跅弛门下士，勉驾盐车轴。期毋负知己，良友时相勖。大河合淮泗，奔波若倾倒。一瞬下千里，风帆疾于鸟。我行逆其流，尺寸竟昏晓。丈夫托蓬根，世事茹茶蓼。穷途已倦游，况复苦秋潦。揽挈黑貂寒，西风吹人老。驱车入郭门，故人门挂席。客子流离来，执手长叹息。虞卿屩欲穿，侯生头尽白。乐与朱家游，讳言赵邸客。大损卖文钱，估酒日盈百。任侠今寂寥，此有郑庄驿。孤笛江上起，片月随江流。临风曲不断，韵水何悠悠。杨柳折欲尽，梅花落更愁。寒鸦散浦溆，残叶飞空洲。楚客正独醒，闻之增繁忧。凉风吹原隰，澹澹黄云生。值此流离时，难禁陟岵情。长恸高堂觞，言荐溪水蘋。未始暌诸梦，常若见于羹。更念倚门者，蓬首雪盈盈。公干吾密亲，迩来行色壮。得意曲江游，十里紫丝障。折得杏花回，春云在衣上。南归衔使节，楼船晚相傍。明灯照卫水，凉风来青嶂。宿雁语沙中，纤月翻层浪。对酒问前期，弹冠岂虚望。从此舍章句，即可取卿相。昼锦君多荣，奉职我无状。清时好策勋，努力无遗忘。岁晏众芳尽，朔雁江南征。游子何不归，流离蓟北城。阴阴土墙下，风吹枯桑鸣。黄金与白发，此尽彼则生。进退叹维谷，且问严君平。漕吏何为者，日与仓漕伍。长安半月游，黄金散如雨。乘月谒私门，带星候公府。杯酒槩可亲，肝胆谁能吐。势利无石交，斯言徵诸古。北风扬尘沙，玄阴片时结。客舍寄如磬，羁身但存舌。易水寒不流，西山欲飞雪。梦见田先生，恍与荆卿别。击筑苦无徒，悲歌夜不辍。我友蹈海生，圭组久不屑。游于酒人乎，而乃好奇节。因救季将军，朱家心屡折。吾岂有黄金，尊前为君设。所以穷时交，古人多激烈。韩魏饶奇节，齐楚多辩智。经学不足谋，结客非声利。一言可借躯，万乘宁夺志。虞卿急穷交，敝屣卿相位。田生耻人疑，对客刎何易。岂为颜面情，謟笑取容媚。吾友延陵生，独抱千古意。昔我困奸雄，三年两下吏。邹阳不上书，张俭身何寄。良朋每永叹，维子忧心悴。不有匣金来，徒令怀璧坠。谷风世道凉，浮云然诺弃。长揖谢斯人，激烈尊前泪。卫青屯上谷，连营肃旗鼓。五道出将军，弓高与强弩。系其贤王归，奇功不堪数。坐拥武刚车，帐下式歌舞。李广不得意，上簿至幕府。是岂战之罪，拊心良独苦。朱生蓬蒿人，掘起自行伍。浮海斩吕嘉，英略无千古。功奇祸亦奇，十年槛中虎。长剑虽蒯缑，犹堪贾一怒。丈夫身不死，塞垣报明主。结束何翩翩，相逢洛阳陌。流水照清扬，春风披绿帻。俨然傅脂粉，相传化闳籍。羞称霍家奴，云是馆陶客。歌舞谁不怜，婉媚莫可逆。沾沾喜任侠，黄金得还掷。珠因弹雀损，锦以斗鸡坼。而多青楼期，欲赴身无百。且与酒人游，暂入蓬蒿宅。枕藉唯衮衣，何有一缝掖。杖策长安门，言别长安客。何为曰归时，翻使旅愁迫。侠游多酒人，祖道临南陌。马蹄雪中花，车轮冰上迹。再歌毋庸归，乐酒暂今夕。长剑挂左骖，白虹走前席。荆玉罕人知，劝吾宝燕石。我行阻徐方，日夕望吴国。积雪覆皋原，千里同一色。门前偃栅横，屋际孤烟直。黄河冰正坚，芒砀云来黑。狡兔潜以伏，饥鹰竟何食。客子煨枯蓬，主人舂残稷。何日见朝阳，肃彼南归翼。
北高峰
作者：张元凯
朝代：明

招提与客共探奇，蔓草垂萝手自披。千尺悬崖天欲近，一杯沧海世堪遗。振衣片片青云落，策杖冥冥黄鹄随。莫向江山观幻泡，望中吴越几推移。
匣剑行
作者：张元凯
朝代：明

生长夫差国，家住专诸里。锻鍊昆吾成，一匣明秋水。秋水泠泠声绕扉，凄清中夜蛟龙归。空庐独抱朗月卧，高天飒动霜华飞。提携神物无人觉，何来白虹常在握。锋芒卫霍耀天山，精灵荆聂倾河岳。结客纷纷向五陵，呼卢博采且浮沉。宁输百万留三尺，悬在腰间酬寸心。鸊鹈新淬光如彗，照见人间不平事。玉玦金镮日日间，匣中一掬明珠泪。严城吹角秋夜清，风凄月肃邻鸡鸣。揽衣起舞欲拔剑，无乃岁久青苔生。莫邪空老无人齿，世人共宝铅刀耳。幕南塞北行路难，酬恩报怨竟谁是。沦落沉埋一蒯缑，耻将弹铗动诸侯。丰城不掩干霄气，越石何嗟绕指柔。
千手观音庵
作者：张元凯
朝代：明

寻尺袈裟地，依然列梵筵。高城分碧柳，勺水得青莲。幻化孤云变，声闻独鸟传。会瞻千佛手，一指借通禅。
卧疾四首
作者：张元凯
朝代：明

抱疴卧中园，掩关白日静。坐见凋兰芳，秋风忽凄冷。蹇蹇披羊裘，徙倚望前岭。为爱孤松枝，时时逗云影。与山夙有缘，因病转无欲。僧斋聊卧起，散发何须束。偶采芙蓉花，悠然出林谷。秋风湖上亭，蘼芜飞属玉。行药至山馆，麋鹿相为群。草木吐精华，宛如刺绣纹。微雨日暮歇，南冈生白云。何时拂衣去，长揖沧海君。朱槿日暮凋，玄发秋时落。傲骨何嶙峋，习懒那可药。采彼石上芝，引此林中鹤。一室谁晤言，青山谢康乐。
卧疾四首·其一
作者：张元凯
朝代：明

抱疴卧中园，掩关白日静。坐见凋兰芳，秋风忽凄冷。蹇蹇披羊裘，徙倚望前岭。为爱孤松枝，时时逗云影。
卧疾四首·其三
作者：张元凯
朝代：明

行药至山馆，麋鹿相为群。草木吐精华，宛如刺绣纹。微雨日暮歇，南冈生白云。何时拂衣去，长揖沧海君。
卧疾四首·其二
作者：张元凯
朝代：明

与山夙有缘，因病转无欲。僧斋聊卧起，散发何须束。偶采芙蓉花，悠然出林谷。秋风湖上亭，蘼芜飞属玉。
卧疾四首·其四
作者：张元凯
朝代：明

朱槿日暮凋，玄发秋时落。傲骨何嶙峋，习懒那可药。采彼石上芝，引此林中鹤。一室谁晤言，青山谢康乐。
卫尉春游曲二首
作者：张元凯
朝代：明

都护春游锦缆开，紫骝閒在夕阳台。升平不作军中乐，载得琵琶水上来。暮春芳树乱莺啼，紫障金罍绕大堤。不是海波平似镜，将军那得醉如泥。
卫尉春游曲二首·其一
作者：张元凯
朝代：明

都护春游锦缆开，紫骝閒在夕阳台。升平不作军中乐，载得琵琶水上来。
卫尉春游曲二首·其二
作者：张元凯
朝代：明

暮春芳树乱莺啼，紫障金罍绕大堤。不是海波平似镜，将军那得醉如泥。
卷六 出塞二首 其一
作者：张元凯
朝代：明
体裁：五言律诗

赤帜空邻壁，朱麾满汉营。受降当夜半，飞捷入春明。赐锦麟裁就，悬金鹊化成。玺书频慰劳，天子重干城。
卷六·其二
作者：张元凯
朝代：明

列骑猎飞狐，龙城出虎符。宝刀寒太白，绣甲卷天吴。都尉称强弩，将军字破奴。控弦三十万，踊跃取休屠。
卷六·出塞二首
作者：张元凯
朝代：明

赤帜空邻壁，朱麾满汉营。受降当夜半，飞捷入春明。赐锦麟裁就，悬金鹊化成。玺书频慰劳，天子重干城。列骑猎飞狐，龙城出虎符。宝刀寒太白，绣甲卷天吴。都尉称强弩，将军字破奴。控弦三十万，踊跃取休屠。
友人新斋
作者：张元凯
朝代：明

草构方除旧，蓬门今始开。春衣黄似柳，岁酒碧于苔。野水从傍引，山花取次栽。孔融新第宅，张俭又轻来。
古剑篇
作者：张元凯
朝代：明

赤帝提携日月开，弃捐平世卧青苔。千年英物沉埋久，斗傍寒光狱底来。
古意四首
作者：张元凯
朝代：明

君从蓟北回，遗我轩辕镜。但照心异同，不照容衰盛。君从日南回，遗我双翡翠。口中衔明珠，疑是相思泪。君从荆土回，遗我连环玦。不渝坚贞心，难解绸缪结。君从蜀江回，遗我一端锦。鸳鸯穿芙蕖，飞上合欢枕。
古意四首·其一
作者：张元凯
朝代：明

君从蓟北回，遗我轩辕镜。但照心异同，不照容衰盛。
古意四首·其三
作者：张元凯
朝代：明

君从荆土回，遗我连环玦。不渝坚贞心，难解绸缪结。
古意四首·其二
作者：张元凯
朝代：明

君从日南回，遗我双翡翠。口中衔明珠，疑是相思泪。
古意四首·其四
作者：张元凯
朝代：明

君从蜀江回，遗我一端锦。鸳鸯穿芙蕖，飞上合欢枕。
古词二首
作者：张元凯
朝代：明

纷华戚里不胜春，年少横行贵绝伦。待媵尽歌江有汜，于田乍赋巷无人。长杨宣曲尽为家，大道纷纷拥狭斜。十里五楼巢弱翠，千金一疋买桃花。
古词二首·其一
作者：张元凯
朝代：明

纷华戚里不胜春，年少横行贵绝伦。待媵尽歌江有汜，于田乍赋巷无人。
古词二首·其二
作者：张元凯
朝代：明

长杨宣曲尽为家，大道纷纷拥狭斜。十里五楼巢弱翠，千金一疋买桃花。
古镜篇
作者：张元凯
朝代：明

明月长盈万古同，雕龙匣里湛然空。耻留红粉妍媸态，烈士肝肠一照中。
叶茂长过访因怀顾愿甫
作者：张元凯
朝代：明

春风忽枉故人车，黄鸟嘤嘤慰索居。游屐漫遗禽子夏，酒垆偏迟马相如。浩歌白石孤调世，高枕青山共著书。独忆江干采芳客，朱门何处曳长裾。
同功甫豹孙游定慧仁寿二寺
作者：张元凯
朝代：明

茂苑千门杨柳新，招提啼鸟迟幽人。铢衣香拂春生座，宝塔灯联夜照邻。聚散一城俱是幻，往来双寺总无因。亦知住世缘犹在，花月能迷静者身。
同卫僚游虎丘
作者：张元凯
朝代：明

彻侯戎理暇，小队出城西。金勒材官鞚，银瓶健卒提。云根堪试剑，兰叶亦然犀。为作军中乐，林莺不敢啼。
同叔宝子念游荐福治平诸寺
作者：张元凯
朝代：明

吴阊草色又新年，郭外清溪野寺连。林积梅花明似雪，水含孤屿淡如烟。僧閒解弄桓伊笛，吏隐偏归范蠡船。不醉青山良自惜，向来白发已盈颠。
同幼元饮光禄署
作者：张元凯
朝代：明

纵饮防人见，盘餐窃自传。黄流银海注，翠釜玉绳悬。柳外君庖迥，花间仙署连。大珰来络绎，臂以绿韝缠。
同弇山公集王太史尊人宅
作者：张元凯
朝代：明

曲旃新立锦屏开，霁色花香散水隈。但识高堂称万石，不知夹道有三槐。朱扉夜奏云和瑟，紫气春浮沆瀣杯。家食未曾空五鼎，寄来甘旨是盐梅。
同毛仲章玄墓山食樱桃
作者：张元凯
朝代：明

湖水净如练，禅扉昼亦关。白云流绿竹，朱果照青山。鸟见无人下，僧闻有客还。筠笼满相送，何必禁园颁。
同胡侍御昆山傅处士宅看菊
作者：张元凯
朝代：明

坐见南山对草堂，短篱秋色一樽香。从知野外柴桑菊，不畏台中御史霜。
同胡侍御饮王生斋中
作者：张元凯
朝代：明

黄鸟嘤嘤过水滨，柴门犹是杏花新。布衣不识乘轩贵，骢马能谙陋巷贫。欲就青山迎谢眺，须留绿酒迟陈遵。春宵星月辉辉动，醉舞狂歌自主宾。
同谢都尉玄妙观赏月
作者：张元凯
朝代：明

仙都宫殿碧氤氲，万里清晖散五云。坛树似连鳷鹊观，洞箫如引凤凰群。珠光错落翻杯影，斗柄昭回射剑文。岂是庾公长啸后，望中牛女净妖氛。
同赵敬甫京口游桃李园作
作者：张元凯
朝代：明

春风江上丽人多，酒气花香暖自和。回合朱方皆鹫岭，氤氲赤水尽鲸波。何嫌树密藏楼阁，却爱花秾照绮罗。扶醉不归城郭去，武陵渔棹一相过。
同郡张参伯招饮省斋
作者：张元凯
朝代：明

坐拥熊轓已赐绯，省斋犹着遂初衣。昔时卿月悬青琐，今日王春散紫微。吏隐清尊消案牍，讼閒好鸟报芳菲。材官自尔成疏慢，入幕应惭国士非。
同黎徐二帅游南屏山二首
作者：张元凯
朝代：明

并骑骅骝美，芳郊桃李秾。酒光明琥珀，山色秀芙蓉。卫霍春多暇，邹枚日过从。材官俱乐凯，饮至奏歌钟。柳下对呼卢，朱丝系玉壶。绮罗临水乱，鼓吹入云无。红杏村村雨，青山处处湖。步兵良酝具，不问酒家胡。
同黎徐二帅游南屏山二首·其一
作者：张元凯
朝代：明

并骑骅骝美，芳郊桃李秾。酒光明琥珀，山色秀芙蓉。卫霍春多暇，邹枚日过从。材官俱乐凯，饮至奏歌钟。
同黎徐二帅游南屏山二首·其二
作者：张元凯
朝代：明

柳下对呼卢，朱丝系玉壶。绮罗临水乱，鼓吹入云无。红杏村村雨，青山处处湖。步兵良酝具，不问酒家胡。
听春莺
作者：张元凯
朝代：明

黄鸟出幽谷，差池翔南枝。春风鼓其舌，如奏竹与丝。绵蛮杂繁调，睍睆多婉词。于飞不肯只，顾影若有思。良时不易至，好音难重期。公子正邀欢，伫听自忘疲。芳宴洵足耽，杯到安能辞。
听曲篇
作者：张元凯
朝代：明

绿窗窈窕通明月，朱弦奏罢何疏越。燕姬艳舞方具陈，郑女清歌相对发。玲珑宛转绕翠屏，梁尘飒飒花冥冥。师传翻使惊恊律，心妙直欲追秦青。已听泠然振林木，复闻馀响流空谷。将无哀乐动人心，苏门之啸秦庭哭。当筵但见春融融，无限玉树摇东风。周郎欲顾曾无误，延年女弟徒称工。新声能令旧声变，贯珠不断危如线。偶觉凄清拂黛蛾，时为掩抑看团扇。画栋轻云夜不飞，凤凰肯逐箫声归。但怜白雪知音少，岂是红妆绝代稀。云鬟零乱歌才阕，东方欲明银烛灭。淳于一石自沉酣，不使冠缨座中绝。
吴兴潘中丞上蔡张参伯小集草堂漫成长句
作者：张元凯
朝代：明

杏花开满夫差城，城头初月纤纤明。春风幸不弃岩穴，蓬蒿亦自来簪缨。谢公暂著东山屐，步兵本是江东客。一斛葡萄鬓未星，千里莼羹盌浮碧。萧萧瑟瑟无歌钟，清音忽起庭下松。楚云生栋帷菡萏，吴山供客餐芙蓉。白驹空谷谁继响，鸣鹤九皋声朗朗。风标不似世中人，霞举犹为天际想。知君自是夔龙宾，何事江湖欲问津。为霖为雨若有待，一丘一壑非其伦。愧我青袍久零落，草堂灯火同驩谑。别去依然三径荒，不堪罝兔堪罗雀。
吴兴潘中丞上蔡张参伯小集草堂漫成长句
作者：张元凯
朝代：明
体裁：古风

杏花开满夫差城，城头初月纤纤明。春风幸不弃岩穴，蓬蒿亦自来簪缨。谢公暂著东山屐，步兵本是江东客。一斛葡萄鬓未星，千里莼羹碗浮碧。萧萧瑟瑟无歌钟，清音忽起庭下松。楚云生栋帷菡萏，吴山供客餐芙蓉。白驹空谷谁继响，鸣鹤九皋声朗朗。风标不似世中人，霞举犹为天际想。知君自是夔龙宾，何事江湖欲问津。为霖为雨若有待，一丘一壑非其伦。愧我青袍久零落，草堂灯火同驩谑。别去依然三径荒，不堪罝兔堪罗雀。
吴姬行为四明沈嘉则买妾赋
作者：张元凯
朝代：明

吴姬二八颜如花，翠帷珠箔藏卢家。暂许春风吹裙带，未容燕子窥窗纱。妆台才掩临窗绣，皓腕霜明映罗袖。蛾眉效月一痕新，柳腰学舞三眠瘦。瘦减腰肢似沈郎，当年未许嫁王昌。不识红妆堪换马，但知绿绮可求凰。遨游忘草郊居赋，江城花县啼莺路。鹴裘时解茱萸湾，画舸偏经桃叶渡。吴阊新水泛双鸳，丽藻文漪锦浪翻。毫端幻出花千树，剩得娇枝解语言。含娇含态情难说，为雨为云梦无歇。巫山峡绕曹娥江，襄王台在禹王穴。采莲越女湿绡衣，短棹穿花过钓矶。瞥见吴姬不相识，恍疑洛水神仙归。约开莲叶隔花语，为问馆娃宫几许。依依杨柳苧萝村，此是西家捧心处。错落明珠吐凤钗，陆离端锦合欢裁。昔时越艳归吴去，今日吴姬入越来。甬东山水蓬莱岛，朱颜绿鬓同偕老。风流愿比贺季真，镜湖春色年年好。
吴杭州招同黎阃帅集城西公署
作者：张元凯
朝代：明

结驷乘春小队斜，朱衣同拂赤城霞。行营十里新栽柳，属邑千门旧种花。凤斝乱飞青玉案，虎符高卧白云衙。海波息处销兵后，治行吴公孰可加。
吴氏园寓二首
作者：张元凯
朝代：明

落落燕山路，劳劳楚客身。莫寻弹铗伴，且作灌园人。白眼谁堪傲，青樽自慰贫。桃源今负郭，借住岂缘秦。高柳拂清池，名花开自迟。染猩山踯躅，堆雪野酴醾。亭子留行李，园丁烹伏雌。再听浑不厌，隔水啭黄鹂。
吴氏园寓二首·其一
作者：张元凯
朝代：明

落落燕山路，劳劳楚客身。莫寻弹铗伴，且作灌园人。白眼谁堪傲，青樽自慰贫。桃源今负郭，借住岂缘秦。
吴氏园寓二首·其二
作者：张元凯
朝代：明

高柳拂清池，名花开自迟。染猩山踯躅，堆雪野酴醾。亭子留行李，园丁烹伏雌。再听浑不厌，隔水啭黄鹂。
吴江舟中
作者：张元凯
朝代：明

五湖芳草愧飘蓬，不断青山入越中。穷辙不堪淹阮籍，扁舟今已住张融。月悬津树孤城闭，潮落桃花一水通。莫笑渔郎亡所遇，朱颜犹可对春风。
吴趋谣十二首
作者：张元凯
朝代：明

旭日照金阊，九衢散晴绮。绣縠雕盘餐，佻佻贾人子。醵饮市珍羞，主进要王谢。千钱坐堂上，不满坐堂下。夫婿咸阳商，家住阊门右。千金买明珠，照耀翡翠首。吾土本清嘉，月旦近嚣嚣。贩夫弄文墨，竖子赓歌谣。少妇颜如花，居肆日中贸。金钱投锦囊，牙筹笼翠袖。吴儿织吴锦，新机索高价。绚綵画不成，俨然夺造化。来往伯通桥，生长泰伯里。贫贱人弃焉，富贵骄人耳。绮幔碧油航，士女炫新妆。拾翠青山侧，采芳绿水傍。士卒筹米盐，卫尉羁文法。巷有专诸墓，里无干将匣。晨出逢宋朝，暮归见祝鮀。势位成泰岱，意气随清波。轻裘白晰郎，翩跹濠上渡。青楼临杏花，卷幔要郎住。醉拥三妇艳，富润十亩宫。独有草玄客，不谒陶朱公。
吴趋谣十二首·其一
作者：张元凯
朝代：明

旭日照金阊，九衢散晴绮。绣縠雕盘餐，佻佻贾人子。
吴趋谣十二首·其七
作者：张元凯
朝代：明

来往伯通桥，生长泰伯里。贫贱人弃焉，富贵骄人耳。
吴趋谣十二首·其三
作者：张元凯
朝代：明

夫婿咸阳商，家住阊门右。千金买明珠，照耀翡翠首。
吴趋谣十二首·其九
作者：张元凯
朝代：明

士卒筹米盐，卫尉羁文法。巷有专诸墓，里无干将匣。
吴趋谣十二首·其二
作者：张元凯
朝代：明

醵饮市珍羞，主进要王谢。千钱坐堂上，不满坐堂下。
吴趋谣十二首·其五
作者：张元凯
朝代：明

少妇颜如花，居肆日中贸。金钱投锦囊，牙筹笼翠袖。
吴趋谣十二首·其八
作者：张元凯
朝代：明

绮幔碧油航，士女炫新妆。拾翠青山侧，采芳绿水傍。
吴趋谣十二首·其六
作者：张元凯
朝代：明

吴儿织吴锦，新机索高价。绚綵画不成，俨然夺造化。
吴趋谣十二首·其十
作者：张元凯
朝代：明

晨出逢宋朝，暮归见祝鮀。势位成泰岱，意气随清波。
吴趋谣十二首·其十一
作者：张元凯
朝代：明

轻裘白晰郎，翩跹濠上渡。青楼临杏花，卷幔要郎住。
吴趋谣十二首·其十二
作者：张元凯
朝代：明

醉拥三妇艳，富润十亩宫。独有草玄客，不谒陶朱公。
吴趋谣十二首·其四
作者：张元凯
朝代：明

吾土本清嘉，月旦近嚣嚣。贩夫弄文墨，竖子赓歌谣。
和子念移居四首
作者：张元凯
朝代：明

花雨燕泥香，绸缪牖户傍。昔移唯破砚，今徙益匡床。赋草多鹦鹉，衣囊少鹔鹴。自能贫任侠，孰谓醒而狂。为爱蓬蒿宅，悠然绿水涯。长贫室悬磬，解笑女如花。剧孟初豪举，袁丝旧狭斜。十年浑借住，回首伯通家。长日罢樵苏，青林听鹧鸪。无诗不似舅，有论即潜夫。岸帻流云度，闭门芳草敷。敢劳迁幸舍，肯浪哭穷途。未以穷愁逼，因为时态怜。对人唯嗒尔，阅世更茫然。痴叔元非黠，狂奴固自贤。输吾弄杯勺，岁月只高眠。
和子念移居四首·其一
作者：张元凯
朝代：明

花雨燕泥香，绸缪牖户傍。昔移唯破砚，今徙益匡床。赋草多鹦鹉，衣囊少鹔鹴。自能贫任侠，孰谓醒而狂。
和子念移居四首·其三
作者：张元凯
朝代：明

长日罢樵苏，青林听鹧鸪。无诗不似舅，有论即潜夫。岸帻流云度，闭门芳草敷。敢劳迁幸舍，肯浪哭穷途。
和子念移居四首·其二
作者：张元凯
朝代：明

为爱蓬蒿宅，悠然绿水涯。长贫室悬磬，解笑女如花。剧孟初豪举，袁丝旧狭斜。十年浑借住，回首伯通家。
和子念移居四首·其四
作者：张元凯
朝代：明

未以穷愁逼，因为时态怜。对人唯嗒尔，阅世更茫然。痴叔元非黠，狂奴固自贤。输吾弄杯勺，岁月只高眠。
和客晏居四咏 其一 芳树
作者：张元凯
朝代：明

夭桃秾李碧城隈，黄鸟声中淑景催。春日载阳花正好，偏宜锦瑟与金罍。
和客晏居四咏 其三 明月
作者：张元凯
朝代：明

三五清晖散碧空，郁葱嘉树露华中。不堪青岁徒零落，且就芳樽隐桂丛。
和客晏居四咏 其二 冰壶
作者：张元凯
朝代：明

销暑珠光映玉壶，层冰高插赤珊瑚。广寒宫里人难到，河朔沉酣梦入无。
和客晏居四咏 其四 瑞雪
作者：张元凯
朝代：明

朱扉霰集转飘扬，白雪难侵白玉觞。人寿未能跻百岁，年丰聊与醉千场。
和客晏居四咏·芳树
作者：张元凯
朝代：明

夭桃秾李碧城隈，黄鸟声中淑景催。春日载阳花正好，偏宜锦瑟与金罍。销暑珠光映玉壶，层冰高插赤珊瑚。广寒宫里人难到，河朔沉酣梦入无。三五清晖散碧空，郁葱嘉树露华中。不堪青岁徒零落，且就芳樽隐桂丛。朱扉霰集转飘扬，白雪难侵白玉觞。人寿未能跻百岁，年丰聊与醉千场。
和客贫居四诗 其一 漏屋
作者：张元凯
朝代：明

草色床头细雨沾，漫移长剑挂虚檐。中宵一隙生云雾，陋室翻疑有豹潜。
和客贫居四诗 其三 谢客
作者：张元凯
朝代：明

室有蓬蒿釜有萍，雀罗正好施空庭。祁连幕下如云客，几个任安念卫青。
和客贫居四诗 其二 绝粮
作者：张元凯
朝代：明

羞与侏儒共一囊，尚留灵草散金光。子房岂是雠俱报，闭户先寻辟谷方。
和客贫居四诗 其四 无衣
作者：张元凯
朝代：明

凤甲鹴裘易几缗，且将沽酒醉芳辰。生平未到秦庭哭，漫赋无衣不为贫。
和客贫居四诗·漏屋
作者：张元凯
朝代：明

草色床头细雨沾，漫移长剑挂虚檐。中宵一隙生云雾，陋室翻疑有豹潜。羞与侏儒共一囊，尚留灵草散金光。子房岂是雠俱报，闭户先寻辟谷方。室有蓬蒿釜有萍，雀罗正好施空庭。祁连幕下如云客，几个任安念卫青。凤甲鹴裘易几缗，且将沽酒醉芳辰。生平未到秦庭哭，漫赋无衣不为贫。
和客边亭四时怨 其一 春
作者：张元凯
朝代：明

走马沙场春暮时，柳条才绿向南枝。弯弧莫试新开叶，留与征人赠别离。
和客边亭四时怨 其三 秋
作者：张元凯
朝代：明

寝甲边场泪暗流，忽看明月又逢秋。昔时双照深闺影，今夜孤悬绝塞愁。
和客边亭四时怨 其二 夏
作者：张元凯
朝代：明

关城榆柳乱鸣蝉，晚浴蕃儿饮马泉。不去平芜惊雁乳，天涯音信雁能传。
和客边亭四时怨 其四 冬
作者：张元凯
朝代：明

陇水冰坚万骑屯，阴山雪积玉为门。禦寒悉是闺中力，浪说军前挟纩恩。
和客边亭四时怨·春
作者：张元凯
朝代：明

走马沙场春暮时，柳条才绿向南枝。弯弧莫试新开叶，留与征人赠别离。关城榆柳乱鸣蝉，晚浴蕃儿饮马泉。不去平芜惊雁乳，天涯音信雁能传。寝甲边场泪暗流，忽看明月又逢秋。昔时双照深闺影，今夜孤悬绝塞愁。陇水冰坚万骑屯，阴山雪积玉为门。禦寒悉是闺中力，浪说军前挟纩恩。
和客闺中四时曲 其一 春
作者：张元凯
朝代：明

草长花落遍关山，久客翻愁归路艰。遂使子规空叫月，三春不见有人还。
和客闺中四时曲 其三 秋
作者：张元凯
朝代：明

瑶琴宝瑟寂无声，只有寒螀柱下鸣。海月一轮通夕照，姮娥应悉此中情。
和客闺中四时曲 其二 夏
作者：张元凯
朝代：明

为爱芙蕖水上开，漫将罗袜染芳埃。并头欲折何曾折，才入木兰风雨来。
和客闺中四时曲 其四 冬
作者：张元凯
朝代：明

庭树纷纷霰作花，北风吹卷入窗斜。天山积雪无归路，不是征人不忆家。
和客闺中四时曲·春
作者：张元凯
朝代：明

草长花落遍关山，久客翻愁归路艰。遂使子规空叫月，三春不见有人还。为爱芙蕖水上开，漫将罗袜染芳埃。并头欲折何曾折，才入木兰风雨来。瑶琴宝瑟寂无声，只有寒螀柱下鸣。海月一轮通夕照，姮娥应悉此中情。庭树纷纷霰作花，北风吹卷入窗斜。天山积雪无归路，不是征人不忆家。
咏吴市灯二十四韵
作者：张元凯
朝代：明

吴儿一何巧，能事匪师传。剪綵千葩散，泥金四照联。象形元以类，物态岂云迁。好鸟忘春啭，灵花总夜妍。使星槎影动，奎宿斗光躔。凤振台端羽，龙垂烛下涎。九微含翠葆，三艳倚朱弦。芝盖如云集，珠毬比月圆。幻将风里蝶，现出火中莲。紫气遥堪把，青辉蔼自鲜。六鳌浮作地，七宝聚为筵。仰见行空马，回看跕水鸢。蜕虬唯骨立，画虎但皮悬。兔捣姮娥傍，鸥栖菡萏边。冰壶寒瑩魄，玉树煖生烟。城郭宁知夕，欢呼定有年。冶郎方并靥，游女复齐肩。户外皆盈绣，人间尽挟仙。障偏图孝节，屏乃绘忠贤。故事村翁识，奇观稚子怜。珊瑚雕绮席，犀兕刻觥船。有燄俱成烬，无灰不可然。岂须东壁白，暂照草亭玄。万劫常明者，荧荧古佛前。
咏吴市灯二十四韵
作者：张元凯
朝代：明
体裁：五言排律

吴儿一何巧，能事匪师传。剪綵千葩散，泥金四照联。象形元以类，物态岂云迁。好鸟忘春啭，灵花总夜妍。使星槎影动，奎宿斗光躔。凤振台端羽，龙垂烛下涎。九微含翠葆，三艳倚朱弦。芝盖如云集，珠毬比月圆。幻将风里蝶，现出火中莲。紫气遥堪把，青辉蔼自鲜。六鳌浮作地，七宝聚为筵。仰见行空马，回看跕水鸢。蜕虬唯骨立，画虎但皮悬。兔捣姮娥傍，鸥栖菡萏边。冰壶寒莹魄，玉树煖生烟。城郭宁知夕，欢呼定有年。冶郎方并靥，游女复齐肩。户外皆盈绣，人间尽挟仙。障偏图孝节，屏乃绘忠贤。故事村翁识，奇观稚子怜。珊瑚雕绮席，犀兕刻觥船。有燄俱成烬，无灰不可然。岂须东壁白，暂照草亭玄。万劫常明者，荧荧古佛前。
咏嘉平雪二十四韵
作者：张元凯
朝代：明

嘉平月既望，霰雪日交加。飒沓过山郭，飘零遍海涯。兆丰为地瑞，不染是天花。入水看无别，随风听有哗。践形怜倏变，呈象惜俄差。圭复能成璧，瑜真莫掩瑕。暗添青鲤涨，明积白龙沙。窒隙穿来细，搏空引去斜。幻时瑶岛合，迷处玉楼遐。谁种玲珑树，还开清净葩。飞英争堕盏，舞絮漫随车。寺失黄金布，峰留皓练遮。难昏频起鹊，易曙骤惊鸦。蝶冷庄周梦，鸥轻范蠡家。夜光含素霓，寒影结青霞。珠浦双遗佩，银河一问槎。褰裳霜缘履，捲幔雾笼纱。朔气横征雁，阴云湿暮笳。谢衣沾自好，剡棹兴偏嘉。鹤氅王恭适，狐裘晏子嗟。槁颜今起粟，蓬鬓乍生华。僵卧何堪稳，清酤尚可赊。郢人歌寡和，梁苑赋新誇。染翰冰凘满，淋漓字若麻。
唐观察招饮洪尚书园亭
作者：张元凯
朝代：明

名园楼阁散春晴，飞盖初停黄鸟鸣。叠石为山开绿野，凿池引水接沧瀛。露花靓女临妆色，风箨尚书曳履声。独讶主人浑不见，翻令过客易含情。
喜吴生除光禄丞
作者：张元凯
朝代：明

绿绶仙郎白马生，每过东省入西清。亲裁黄绢将罂进，密傍朱旗引膳行。漫托圣朝须纵酒，何知薄宦亦调羹。由来作吏能兼隐，岂厌时过阮步兵。
喜幼元以光禄迁京兆参军
作者：张元凯
朝代：明

再看新绶绾铜章，年少常趋鹓鹭行。花拂绿窗仙署晓，画眉未了又含香。
喜谢侯相过
作者：张元凯
朝代：明

夫差城中车与马，扬扬谁识衡门下。安石能来问许询，相逢绝少元规尘。直钩共把沧浪钓，开口且向青天啸。东邻杏花方嫣然，柳条才可胜春烟。床头禄米储一斛，换酒堪直三千钱。
嘉则丈过吴值余抱奇疾而罹叵测也辱长篇慰劳率尔为答情见乎词时辛巳六月三日二首
作者：张元凯
朝代：明

每动良朋叹，偏伤逆旅魂。病居葑菲体，家住虎狼村。贫也如悬磬，天乎尚戴盆。秖令心尽死，翻讶舌常存。岂是乾坤窄，还疑日月偏。邹阳书在后，乐毅谤居先。行间金乌有，图存酒可全。此邦黄鸟什，羞与故人传。
嘉则丈过吴值余抱奇疾而罹叵测也辱长篇慰劳率尔为答情见乎词时辛巳六月三日二首·其一
作者：张元凯
朝代：明

每动良朋叹，偏伤逆旅魂。病居葑菲体，家住虎狼村。贫也如悬磬，天乎尚戴盆。秖令心尽死，翻讶舌常存。
嘉则丈过吴值余抱奇疾而罹叵测也辱长篇慰劳率尔为答情见乎词时辛巳六月三日二首·其二
作者：张元凯
朝代：明

岂是乾坤窄，还疑日月偏。邹阳书在后，乐毅谤居先。行间金乌有，图存酒可全。此邦黄鸟什，羞与故人传。
四公子诗 其一 孟尝
作者：张元凯
朝代：明

脱秦过赵世称雄，食客何心负乃公。魏子冯驩犹未老，忍教薛县黍离中。
四公子诗 其三 平原
作者：张元凯
朝代：明

夫人弟却五城封，存得邯郸罢折冲。门下毛生犹未识，如何肯过卖浆佣。
四公子诗 其二 信陵
作者：张元凯
朝代：明

六国纵横事若麻，少年公子玉无瑕。单车一出秦兵却，计画侯生定不差。
四公子诗 其四 春申
作者：张元凯
朝代：明

三千珠履曳长裾，权略当年尽不如。裂土江东城郭在，夕阳秋草故吴墟。
四公子诗·孟尝
作者：张元凯
朝代：明

脱秦过赵世称雄，食客何心负乃公。魏子冯驩犹未老，忍教薛县黍离中。六国纵横事若麻，少年公子玉无瑕。单车一出秦兵却，计画侯生定不差。夫人弟却五城封，存得邯郸罢折冲。门下毛生犹未识，如何肯过卖浆佣。三千珠履曳长裾，权略当年尽不如。裂土江东城郭在，夕阳秋草故吴墟。
四美人咏 其一 明妃
作者：张元凯
朝代：明

白龙堆里塞云昏，黄鹤歌残马上论。自恨良家充内选，也同公主嫁乌孙。
四美人咏 其三 文君
作者：张元凯
朝代：明

澹荡春风腻锦江，洞房人静鸟啼双。临邛傥贱成都客，閒却花枝锁绿窗。
四美人咏 其二 飞燕
作者：张元凯
朝代：明

三千宫女废昭台，飞燕雄心尚忌猜。乍报殿成名合德，悔教小妹入宫来。
四美人咏 其四 绿珠
作者：张元凯
朝代：明

石家歌妓俨成行，金谷温柔别有乡。既是绿珠吾所爱，季伦何惜剖身藏。
四美人咏·明妃
作者：张元凯
朝代：明

白龙堆里塞云昏，黄鹤歌残马上论。自恨良家充内选，也同公主嫁乌孙。三千宫女废昭台，飞燕雄心尚忌猜。乍报殿成名合德，悔教小妹入宫来。澹荡春风腻锦江，洞房人静鸟啼双。临邛傥贱成都客，閒却花枝锁绿窗。石家歌妓俨成行，金谷温柔别有乡。既是绿珠吾所爱，季伦何惜剖身藏。
园居二首
作者：张元凯
朝代：明

种柳门初绿，浣花堂亦深。秖将投笔意，不负灌园心。独抱庐中膝，时操弦外琴。翻嫌扣角者，飒飒动商吟。买得钓鱼矶，依然昼掩扉。小窗摊蠹简，斜日晒牛衣。亭子乌皮几，山妻白苧机。柴桑不开径，彭泽敢言归。
园居二首·其一
作者：张元凯
朝代：明

种柳门初绿，浣花堂亦深。秖将投笔意，不负灌园心。独抱庐中膝，时操弦外琴。翻嫌扣角者，飒飒动商吟。
园居二首·其二
作者：张元凯
朝代：明

买得钓鱼矶，依然昼掩扉。小窗摊蠹简，斜日晒牛衣。亭子乌皮几，山妻白苧机。柴桑不开径，彭泽敢言归。
圌山朱都尉过访留宿草堂中夜不寐情见乎词
作者：张元凯
朝代：明

有客江上来，柳下住双桨。身白俨如瓠，巨口仍广颡。相见懒长揖，落魄高阳党。呼儿且沽酒，把臂坐草莽。十年交自倾，片言心觉爽。明霞四散飞，长庚独先朗。蝙蝠扑檐间，熠耀行草上。凉风西南来，剌剌枝头响。下榻不能寐，空庭共頫仰。慷慨醉中言，何时起李广。
在明不赴王官之迁却寄
作者：张元凯
朝代：明

勋业如山亦易销，况君官不过郎曹。纵然赋有凌云气，懒向梁园弄綵毫。
城南宴集
作者：张元凯
朝代：明

令节芳筵江上开，春风澹荡入楼台。大堤骑马山公去，东阁观梅水部来。舞袖须留明烛照，酒杯宁待落花催。主人誇有閒居赋，不倩凌云蜀客裁。
堤柳
作者：张元凯
朝代：明

大堤千树柳，尽是故倡家。憨态向谁好，柔枝空复斜。掌中身似燕，钗畔髻如鸦。遮莫思张绪，无心折杏花。
塘上行逢友人顾愿作
作者：张元凯
朝代：明

吴宫二月莺，啼乱金阊柳。游子长安归，春风吹鹢首。鹢首重重桃李花，枫桥塘上故倡家。绿水依然绕阡陌，青楼忽听弹琵琶。琵琶声出垂杨里，李延年家高髻姊。自言有客深自藏，落魄江东虎头子。拍浮濡首酒池中，何为染指阿房美。平生痴绝将无同，我辈钟情乃如此。相逢不赋子之还，对酒高吟娇女篇。兴来不用常杯酌，其奈囊空无一钱。君不见马长卿，临邛一往有深情。又不见阮仲容，鲜卑之婢累骑从。尝闻古人贵达节，区区礼岂为我设。少年行乐须及时，飞花转眼纷如雪。还惜昂藏一丈夫，凭陵啸傲高阳徒。麟阁荣名常在不，首阳饿死何为乎。
塞上二首
作者：张元凯
朝代：明

新捷天骄并策勋，未央先遣羽书闻。降时瀚海初生月，战后阴山尽障云。过雁远逢苏属国，射雕难避李将军。汉宫近有蒲萄筑，再见桃林散马群。霍家初拜冠军侯，雀弁胡缨绣臂韝。苜蓿总肥调宛马，鸊鹈新淬出吴钩。月明青海无传箭，霜冷黄榆乍赐裘。姓字不将麟阁贮，丈夫空作玉关游。
塞上二首·其一
作者：张元凯
朝代：明

新捷天骄并策勋，未央先遣羽书闻。降时瀚海初生月，战后阴山尽障云。过雁远逢苏属国，射雕难避李将军。汉宫近有蒲萄筑，再见桃林散马群。
塞上二首·其二
作者：张元凯
朝代：明

霍家初拜冠军侯，雀弁胡缨绣臂韝。苜蓿总肥调宛马，鸊鹈新淬出吴钩。月明青海无传箭，霜冷黄榆乍赐裘。姓字不将麟阁贮，丈夫空作玉关游。
塞下二首
作者：张元凯
朝代：明

都护称飞将，提兵禦犬戎。楚弓斜抱月，边马竞追风。魏绛和无议，秦开战有功。黄金新铸印，擎出大明宫。乘鄣蛮云白，行营汉月新。回中牧马地，句注引弓民。傍夏不消雪，入关才有春。天王大一统，冒顿久称臣。
塞下二首·其一
作者：张元凯
朝代：明

都护称飞将，提兵禦犬戎。楚弓斜抱月，边马竞追风。魏绛和无议，秦开战有功。黄金新铸印，擎出大明宫。
塞下二首·其二
作者：张元凯
朝代：明

乘鄣蛮云白，行营汉月新。回中牧马地，句注引弓民。傍夏不消雪，入关才有春。天王大一统，冒顿久称臣。
夏日寒山寺旭公房竹下迟王生不来与刘生饮
作者：张元凯
朝代：明

野寺昼寂寥，独鹤当门屏。阴阴古墙下，一片绿云冷。夕照上高檐，空翠落潭影。如何炎隆时，有此清凉境。入林无所事，匡床据高枕。不见子猷来，便与公荣饮。远抱托长风，孤怀自耿耿。心契静者因，迹向寒山并。凤鸟负远期，蜉蝣悲促景。百年几何时，日日须酩酊。
夏日山中
作者：张元凯
朝代：明

藤萝蔽日月，一室翠生寒。科头立松下，飞瀑来岩端。
夕阳野望
作者：张元凯
朝代：明

渔梁夕照破寒烟，一望蘼芜遍野田。飞尽暮禽江水阔，青山欲断白云连。
夜饮
作者：张元凯
朝代：明

高楼丝竹动春城，卜夜金卮喜再倾。客子短衣俱楚制，女郎高髻半秦声。席移明月抛残烛，屏挟轻云护落英。不是故欢留达旦，忍教巫峡梦难成。
大堤曲二首
作者：张元凯
朝代：明

女郎盈大堤，罗袖翻全疋。春风易醉人，俱作桃花色。迎风乱云鬟，拾翠露纤手。兰桡柳下来，遥认卬之友。
大堤曲二首·其一
作者：张元凯
朝代：明

女郎盈大堤，罗袖翻全疋。春风易醉人，俱作桃花色。
大堤曲二首·其二
作者：张元凯
朝代：明

迎风乱云鬟，拾翠露纤手。兰桡柳下来，遥认卬之友。
天津遇只都尉秉忠
作者：张元凯
朝代：明

匹马西京路，风尘遇冠军。姓奇希见世，名美不忘君。邀笛关山月，登楼海岱云。相看头尚黑，塞下可邀勋。
奉寄印川大司空于济上
作者：张元凯
朝代：明

诞甫生申事岂诬，玄熊今已奠神都。八年再见胼胝未，一食重为吐哺无。雅乐宣房云窈窕，衮衣济水锦模糊。何知拙宦星星鬓，却向麒麟入画图。
奉寄瑶泉申学士二首
作者：张元凯
朝代：明

供奉班中第一人，蓬莱阙下掌丝纶。乾坤奕运方逢午，河岳昌期又诞申。暂以金瓯藏姓字，久将鱼水拟君臣。沧江空自风涛急，舟楫商家已更新。睽违赤舄已三年，伫听黄麻早晚宣。抗疏匡衡吾道重，明经张禹主恩偏。衮龙近接星辰上，翰藻常题日月边。公等论思边鄙事，可容李广卧蓝田。
奉寄瑶泉申学士二首·其一
作者：张元凯
朝代：明

供奉班中第一人，蓬莱阙下掌丝纶。乾坤奕运方逢午，河岳昌期又诞申。暂以金瓯藏姓字，久将鱼水拟君臣。沧江空自风涛急，舟楫商家已更新。
奉寄瑶泉申学士二首·其二
作者：张元凯
朝代：明

睽违赤舄已三年，伫听黄麻早晚宣。抗疏匡衡吾道重，明经张禹主恩偏。衮龙近接星辰上，翰藻常题日月边。公等论思边鄙事，可容李广卧蓝田。
奉送钟阳大司徒还朝二首
作者：张元凯
朝代：明

旌旄拂曙过江津，淮海苍生望后尘。少府于今裨国计，司徒端为教人伦。白头自恋垂衣主，紫禁偏思曳履臣。最是东南多菜色，敢劳天上借阳春。漕府楼船锦缆浮，玺书重召汉萧侯。金堤盛夏飞刍拥，玉节芳春露冕游。八座云霄元北极，两朝舟楫自中流。储胥总是材官护，国士谁堪幕下收。
奉送钟阳大司徒还朝二首·其一
作者：张元凯
朝代：明

旌旄拂曙过江津，淮海苍生望后尘。少府于今裨国计，司徒端为教人伦。白头自恋垂衣主，紫禁偏思曳履臣。最是东南多菜色，敢劳天上借阳春。
奉送钟阳大司徒还朝二首·其二
作者：张元凯
朝代：明

漕府楼船锦缆浮，玺书重召汉萧侯。金堤盛夏飞刍拥，玉节芳春露冕游。八座云霄元北极，两朝舟楫自中流。储胥总是材官护，国士谁堪幕下收。
娄水行访曹子念作
作者：张元凯
朝代：明

湖头暂借渔艇子，春风吹过碧城趾。具区初月挂吴山，沧溟紫霓含娄水。夜潮忽涨杨柳陂，片帆却向桃花驶。眠鸥宿鹭惊且鸣，棹歌不断欸乃声。中流闻鸡曙星耿，落花飞出海上城。停桡未入琅琊墅，搴裳先过曹丘生。萧斋兀尔枕书卧，乌皮一几青毡破。问我经时何不来，袖中遮莫有七哀。大笑吾生太痴绝，病腰犹为五斗折。屡蹶霜蹄不知止，仪也直欲亡其舌。丈夫雄心谁则知，吁嗟有志无其时。公荣未得即濡首，匡鼎相逢且解颐。放歌一曲情无赖，君自芝兰我萧艾。陈蕃有榻空梁悬，解来徐孺眠花前。聊伴曹生日击缶，洋洋风雅衔在口。绵蛮不作吴侬言，喑哑能驱小巫走。一斛珠玑错落明，俨然分惠盈五斗。吾还怪尔爱独醒，酒人只在弇山亭。迩来不饮真寂寞，纵酒无愧天上星。借来艇子且教去，平原十日须沉冥。
婕妤
作者：张元凯
朝代：明

长信悬孤月，增成愁望中。身轻不如燕，那敢怨东风。流水朱弦断，飞花舞袖空。还将辞辇意，随分处深宫。
子夜
作者：张元凯
朝代：明

花柳发韶年，妆成子夜妍。弄箫成艳曲，调瑟岂哀弦。翡翠巢金埒，鸳鸯扑锦缠。不将银烛灭，看取玉人怜。
孟夏赴友人春游之约
作者：张元凯
朝代：明

绿暗林香拂水湄，朱明晴旭照葳蕤。才过戴胜鸣桑日，正及含桃荐庙时。淇澳园中啼睍睆，洛阳花下奏参差。芳菲留待供欢赏，不负春前折简期。
安履山房赠舅氏启孙二首
作者：张元凯
朝代：明

黄鹄恣冥翮，寒松挺贞干。纵尔寡谐合，允为明哲叹。舅氏甘隐沦，幽栖抱璀璨。冒枕白云多，隐几青山乱。岩扉暮霭浮，风树空音散。流坎任所止，豕鹿聊为伴。不苦扬雄吃，而爱长卿慢。原阡竭心力，愚谷安昏旦。翻嫌鹿门叟，累彼妻孥爨。横塘度单舸，五湖净如缟。山障疑无路，花曲潜通岛。主人垫角巾，有类郭有道。檐间下尘榻，盘中剥新枣。夕照去庭柯，片月流青昊。千仞览德辉，昭回振远抱。尊酒不及乱，玄言自论讨。道以沉寂超，人与烟霞老。置我丘壑间，宛然似舅好。
安履山房赠舅氏启孙二首·其一
作者：张元凯
朝代：明

黄鹄恣冥翮，寒松挺贞干。纵尔寡谐合，允为明哲叹。舅氏甘隐沦，幽栖抱璀璨。冒枕白云多，隐几青山乱。岩扉暮霭浮，风树空音散。流坎任所止，豕鹿聊为伴。不苦扬雄吃，而爱长卿慢。原阡竭心力，愚谷安昏旦。翻嫌鹿门叟，累彼妻孥爨。
安履山房赠舅氏启孙二首·其二
作者：张元凯
朝代：明

横塘度单舸，五湖净如缟。山障疑无路，花曲潜通岛。主人垫角巾，有类郭有道。檐间下尘榻，盘中剥新枣。夕照去庭柯，片月流青昊。千仞览德辉，昭回振远抱。尊酒不及乱，玄言自论讨。道以沉寂超，人与烟霞老。置我丘壑间，宛然似舅好。
客中行二首
作者：张元凯
朝代：明

吴儿越艳总垂髫，漫学青楼绾髻高。婉媚尽能歌宛转，不知谁是郑樱桃。城西柳市酒家奴，笑问鹴裘典尽无。怪杀文君春有恙，桃花临牖代当垆。
客中行二首·其一
作者：张元凯
朝代：明

吴儿越艳总垂髫，漫学青楼绾髻高。婉媚尽能歌宛转，不知谁是郑樱桃。
客中行二首·其二
作者：张元凯
朝代：明

城西柳市酒家奴，笑问鹴裘典尽无。怪杀文君春有恙，桃花临牖代当垆。
客堂秋夕
作者：张元凯
朝代：明

高梧百尺入云凉，清水一池生月光。秋夜初长客不寐，坐听砧声思故乡。明河辗转天欲曙，寒螀唧唧犹自语。挈衣起写故乡书，明日关河雁南去。
客夜
作者：张元凯
朝代：明

剑锋消不尽，一室欲飞霜。孤戍猿声里，高城鸟道傍。风尘存季布，肝胆借田光。我马玄黄色，伤心去路长。
客至
作者：张元凯
朝代：明

当年结客几人存，野外停骖落日昏。睥睨位高苏季子，浮沉宦薄窦王孙。镃基不若乘时雨，刺绣何如倚市门。任是风云多变态，故人相见且开樽。
客舍答顾愿甫
作者：张元凯
朝代：明

燕京八月青霜飞，秦庭客子悲无衣。千里故人一书札，问我式微何不归。驰驱失路汗无血，纵横计尽徒存舌。三秋雨散金错囊，十年苔绣芙蓉铁。但愿铩羽归故山，将雏栖息藩篱间。仰看吾国有大鸟，飞鸣有意惊人寰。
家信
作者：张元凯
朝代：明

雁高呼不下，凭汝报平安。作客年年别，为官事事难。黑貂孤泪夜，白发一丝寒。愁绝江南信，梅花雪后残。
宿寒山寺即事
作者：张元凯
朝代：明

江连云树路回斜，钟起寒山乱暮鸦。傍水花枝浑解语，东风吹入梵王家。
宿弇山园水阁
作者：张元凯
朝代：明

层楹虚阁宿流云，飞尽觥筹夜色分。河汉转低池水白，海天霜角醉中闻。
宿沈道士馆
作者：张元凯
朝代：明

信宿玄都境，逍遥十二楼。蓬莱非远道，鸾鹤不多俦。明月悬为佩，春云覆作裘。碧桃千万树，挟尔凤笙游。
宿采云庵
作者：张元凯
朝代：明

萧条兰若闭关深，有地何须问布金。落尽林花空色相，不鸣山鸟定禅心。峰阴直下窥虚牖，松籁迟回度远岑。一榻维摩忘去住，浮生无古亦无今。
寄吴京兆
作者：张元凯
朝代：明

别来踪迹几沉浮，老大犹含胯下羞。吴市不容门卒隐，燕京可许酒人游。云垂碣石停衣上，月出蓬莱近马头。京兆画眉休太直，世情今喜曲如钩。
寄嘲朗生
作者：张元凯
朝代：明

生计年年问馆娃，虎头痴绝不思家。卖文才得钱千百，不买青山只买花。
寄客
作者：张元凯
朝代：明

客梦天南树，乡心海北楼。悠悠流水恨，寂寂落花愁。道路孤蓬转，容华清镜投。鲤鱼书一札，早晚过江州。
寄宿田家偶述
作者：张元凯
朝代：明

西原夕照生平陆，东皋阴阴返樵牧。夜行恐有醉尉呵，驱车且入田家宿。田家老翁开柴门，拥彗不解犊鼻裈。青山偏近新茅屋，绿酒那嫌旧瓦盆。爨下一妇亦华发，豆萁乱束烹枯鳜。团圞野坐不燃藜，短檐之下多明月。自言门户无壮丁，数亩山田久不登。近岁徵科猛于虎，几年蓄积消如冰。闺中有女年十四，求鬻豪家气劳悴。蛾眉换得金钱归，掌中空有明珠泪。不记豪家谁姓名，此儿歌舞便教成。婉媚自能当主爱，光华漫许倾人城。前年寄采宜男草，曾遣苍头向吾道。此中粱肉厌丘坻，忍令葵藿常不饱。虽然儿女情自偏，不如聊且耕吾田。以色事人岂常好，人间富贵浮云然。闻之长啸斟大斗，仰见明河落高柳。相逢良夜一论心，别去青溪重回首。
寄晋陵吴生
作者：张元凯
朝代：明

永夜寒吹角，江天独倚楼。以君怀璧罪，同我戴盆忧。雁影吴关断，兰芳湘渚留。长安联辔日，曾与酒人游。
寄王敬美参伯于南康分署时长公开府郧中
作者：张元凯
朝代：明

十载承明侍帝傍，一麾出守意难忘。少微只合居星子，太白谁教到夜郎。署对匡山看瀑布，县邻彭泽好飞觞。亦知春草天涯绿，客梦先应入楚乡。
寄远
作者：张元凯
朝代：明

锦字三秋隔，萍踪万里浮。秪凭新月旦，无损旧风流。眉黛张京兆，腰肢沈隐侯。文园多病后，好寄鹔鹴裘。
寄长安旧游
作者：张元凯
朝代：明

金吾将士羽林郎，旧日交游尽老苍。为报吴钩贫未卖，犹堪提挈到沙场。
寒食
作者：张元凯
朝代：明

旅食怅犹寒，春愁匹马间。山河壮燕赵，风土忆荆蛮。驿路桃花落，乡心燕子还。饧糕尝未敢，千里隔慈颜。
寒食限韵作
作者：张元凯
朝代：明

阖闾风土不禁火，绿水城边碧油舸。屡逢蹴鞠踏花茵，时见鞦韆乱云朵。金莲点点步底生，鸳鸯彩彩缠头亸。越女曾为吴馆娃，周郎只合留江左。前溪桃树隔垂杨，髣髴红妆隐青琐。
寓楞伽寺二首
作者：张元凯
朝代：明

楞伽山寺郁楼台，湖水临窗天镜开。岩下疏松池上竹，清音日夕静中来。寂寂山阿借考槃，寒云飞尽暮钟残。五湖秋水千林月，一片禅心此并观。
寓楞伽寺二首·其一
作者：张元凯
朝代：明

楞伽山寺郁楼台，湖水临窗天镜开。岩下疏松池上竹，清音日夕静中来。
寓楞伽寺二首·其二
作者：张元凯
朝代：明

寂寂山阿借考槃，寒云飞尽暮钟残。五湖秋水千林月，一片禅心此并观。
对酒吟二首
作者：张元凯
朝代：明

屈原投湘徒自洁，介推逃山焉用文。时乎不遇饮美酒，高歌激散青天云。季子黑貂不掩骭，百奚伏雌聊可烹。丈夫破产出门去，斗酒慰劳吴王城。
对酒吟二首·其一
作者：张元凯
朝代：明

屈原投湘徒自洁，介推逃山焉用文。时乎不遇饮美酒，高歌激散青天云。
对酒吟二首·其二
作者：张元凯
朝代：明

季子黑貂不掩骭，百奚伏雌聊可烹。丈夫破产出门去，斗酒慰劳吴王城。
对酒歌
作者：张元凯
朝代：明

宇宙自万古，人寿无百年。我生之前漫无纪，我生之后殊杳然。中间百年何太促，始觉人世徒堪怜。况乃寰区受羁束，曷能蓬海求神仙。幸有金阊醇酎美，一斛不直三千钱。沽来快饮日不竭，赖兹薄禄如流泉。清者可中圣，浊者可中贤。伯雅或在后，季雅或在前。公荣不择侪辈饮，季伦欲就邻家眠。君不见花开枝上何娟娟，春风吹落随寒烟。又不见云行空外百态妍，须臾散尽苍旻天。玉山常倾倒，桑田任播迁。胸臆从教块垒散，形神自尔魁梧全。一日可兼十日饮，百岁能当寿一千。始信壶中有日月，不与人世同弃捐。沉冥至理久自悟，糟丘为我生青莲。
寺夜
作者：张元凯
朝代：明

解网超然独出家，能持一戒破诸邪。空门八月高秋晚，皎皎青旻片月华。
寺居
作者：张元凯
朝代：明

借住空门出世心，萧然一室对虚岑。疏松挂瀑时凭几，凉月披衣独抱琴。鸟迹没阶黄叶乱，钟声过水白云深。亦知五岳缘犹在，清夜分明梦向禽。
寺居二首
作者：张元凯
朝代：明

穴处聊同蚁，巢居反借鸠。偶来依净土，常自对沧洲。云乱竹间度，泉分花下流。未须论出世，吾自乞吾休。未定去来意，其如生灭何。舍身能忍辱，听法可降魔。白日一僧语，青天双鸟过。悠然会心处，潭影印松萝。
寺居二首·其一
作者：张元凯
朝代：明

穴处聊同蚁，巢居反借鸠。偶来依净土，常自对沧洲。云乱竹间度，泉分花下流。未须论出世，吾自乞吾休。
寺居二首·其二
作者：张元凯
朝代：明

未定去来意，其如生灭何。舍身能忍辱，听法可降魔。白日一僧语，青天双鸟过。悠然会心处，潭影印松萝。
寺居示弘上人
作者：张元凯
朝代：明

浩劫终期灭累尘，去来尔汝亦何因。空潭秋水深千尺，照见人间未了身。
少年二首
作者：张元凯
朝代：明

长杨驰马去，平乐斗鸡回。婉媚贝为带，欢娱金作罍。横行羡田窦，侍从陋邹枚。不惜耽荒宴，朱颜良易摧。桃李芳菲候，流苏春帐悬。文君侍琴瑟，太主发金钱。玉具芙蓉剑，银装玛瑙鞭。单车花底散，人望俨如仙。
少年二首·其一
作者：张元凯
朝代：明

长杨驰马去，平乐斗鸡回。婉媚贝为带，欢娱金作罍。横行羡田窦，侍从陋邹枚。不惜耽荒宴，朱颜良易摧。
少年二首·其二
作者：张元凯
朝代：明

桃李芳菲候，流苏春帐悬。文君侍琴瑟，太主发金钱。玉具芙蓉剑，银装玛瑙鞭。单车花底散，人望俨如仙。
少年行
作者：张元凯
朝代：明

狐白解与人，黄金已孤注。独有双吴钩，未敢轻输去。
少年行二首
作者：张元凯
朝代：明

少年结伴出春明，十里青楼卷幔迎。游骑纷纷尽回辔，金张子弟独横行。呼卢彻夜玉为筹，橐里金钱若水流。昨赐飞龙厩中马，今来输与富平侯。
少年行二首·其一
作者：张元凯
朝代：明

少年结伴出春明，十里青楼卷幔迎。游骑纷纷尽回辔，金张子弟独横行。
少年行二首·其二
作者：张元凯
朝代：明

呼卢彻夜玉为筹，橐里金钱若水流。昨赐飞龙厩中马，今来输与富平侯。
尧峰寺同山甫丈看月
作者：张元凯
朝代：明

高山月出动湖波，宝树珠光夜若何。自是清晖恋岑寂，那知人世有笙歌。
尧峰山清晖轩落成送楞伽寺弘上人归隐且见余志
作者：张元凯
朝代：明

尧峰古刹连翠微，黄茅盖殿白板扉。鸟窠蟒窟僧住少，秖馀山水含清晖。楞伽山中大弟子，偶来飞锡披荆枳。石头路滑雪纷纷，却遇庞家老居士。相期岩下种青莲，懒乞人间造业钱。无金布地不著想，有珠系衣且自捐。一袈裟地无十笏，绵蕞草构为禅室。松麈蒲团日日閒，黄花翠竹纤纤出。本来无住亦无生，究竟何能识净因。且将清澈宝云井，作供灯光华鬘身。涧底流泉鸣不止，峰头朗月恒如此。蝴蝶浮生梦已醒，莲花事业心如水。般若慈航咫尺间，菩提高树岂难攀。愿留白足常为伴，未许黄梅便出山。
山中二首
作者：张元凯
朝代：明

清溪瀑溜碧潺湲，猿鹤幽栖夕照间。采采紫芝高岭上，携筐兼得白云还。空山樵路石嶙峋，麛鹿悠然狎隐沦。松下流泉清似玉，一瓢同漱颍阳人。
山中二首·其一
作者：张元凯
朝代：明

清溪瀑溜碧潺湲，猿鹤幽栖夕照间。采采紫芝高岭上，携筐兼得白云还。
山中二首·其二
作者：张元凯
朝代：明

空山樵路石嶙峋，麛鹿悠然狎隐沦。松下流泉清似玉，一瓢同漱颍阳人。
山中对菊示友人二首
作者：张元凯
朝代：明

沧海心能远，青山道岂穷。烟霞双屐下，月露五言中。冥迹将鸿托，巢居与鹤同。凉风天外起，幽寂菊花丛。吾已游方外，人忘是故侯。匣琴山水曲，杯酒古今浮。白石仙家业，黄花隐者流。亲朋无以报，昨遣卖吴钩。
山中对菊示友人二首·其一
作者：张元凯
朝代：明

沧海心能远，青山道岂穷。烟霞双屐下，月露五言中。冥迹将鸿托，巢居与鹤同。凉风天外起，幽寂菊花丛。
山中对菊示友人二首·其二
作者：张元凯
朝代：明

吾已游方外，人忘是故侯。匣琴山水曲，杯酒古今浮。白石仙家业，黄花隐者流。亲朋无以报，昨遣卖吴钩。
山中迟客
作者：张元凯
朝代：明

朝暾散深谷，宿莽互氤氲。松露犹缀珠，高霞自成文。晞发凌青壁，嗽齿度碧濆。忽见衣领上，英英生白云。不负黄鹄期，眷言沧海君。同心挂缨组，折简聊相闻。东山迟安石，兰亭要右军。远驾如惠然，清晖良可分。
山中逢顾山甫不得过访
作者：张元凯
朝代：明

山人以山字，在世辞世諠。不改箪瓢乐，而为风雅言。庞公鹿门宅，陶令柴桑园。地僻杳难到，白云空飞翻。
山人劝酒
作者：张元凯
朝代：明

灼灼桃花，濯濯杨柳。溪山窈窕溪水流，武陵人家犹在不。柴门不闭春风轻，山人衣上春云厚。相逢莫使青松疑，世间尽用黄金寿。原尝春陵千载人，嵇阮山刘一杯酒。贱亦不足凌，贵亦不足凭。雪山有时燠，温泉或可冰。高岸为谷，深谷为陵。诗人岂欺我，倚伏多相仍。山人劝我酒，旨酒清如渑。汉家功业在天上，吹箫屠狗之辈坎坷历落来攀登。
山家赏菊
作者：张元凯
朝代：明

傍篱开种种，临水故娟娟。艳岂从人爱，幽偏得我怜。杯深倾叶底，巾折堕花前。吾直师元亮，沉冥不问年。
山居
作者：张元凯
朝代：明

一室蓬蒿翳，悠然紫翠深。凉飔起松上，夕照出花阴。流水沉冥意，空山久住心。寥寥问孤鹤，千载孰知音。
山居书怀
作者：张元凯
朝代：明

薜萝垂户闭云烟，永谢区中未了缘。待得三秋明月夜，青松影里弄寒泉。
山居二首
作者：张元凯
朝代：明

草阁抱明月，碧砌散流水。门掩鹿不来，风吹落松子。披拂桃花风，独往孤云意。山中久忘言，寄客无文字。
山居二首·其一
作者：张元凯
朝代：明

草阁抱明月，碧砌散流水。门掩鹿不来，风吹落松子。
山居二首·其二
作者：张元凯
朝代：明

披拂桃花风，独往孤云意。山中久忘言，寄客无文字。
山甫长倩过慰作
作者：张元凯
朝代：明

坐叹尊无绿，行歌园有桃。燕山曾送别，楚水又离骚。月白清猿近，天寒旅雁高。可怜张仲蔚，不得住蓬蒿。
山行
作者：张元凯
朝代：明

碧岭崔嵬鸟道悬，夕阳明灭白云边。斧斤不入山林静，鸣鹤一声闻九天。
岁暮二首
作者：张元凯
朝代：明

残岁风兼雨，畸人病且贫。镜丝俄染素，甑草欲栖尘。常是不得意，何如无此身。但牵良友约，春到笑歌新。风雨漂摇日，将雏止旧巢。仅能存故步，何恤失前茅。金尽僮违约，官休客善嘲。五湖春草绿，吾岂系吾匏。
岁暮二首·其一
作者：张元凯
朝代：明

残岁风兼雨，畸人病且贫。镜丝俄染素，甑草欲栖尘。常是不得意，何如无此身。但牵良友约，春到笑歌新。
岁暮二首·其二
作者：张元凯
朝代：明

风雨漂摇日，将雏止旧巢。仅能存故步，何恤失前茅。金尽僮违约，官休客善嘲。五湖春草绿，吾岂系吾匏。
岁暮过淮阴
作者：张元凯
朝代：明

摇落出燕市，仓皇过楚城。黄金随岁尽，白发待春生。雪后鹑衣重，风前草笠轻。几年悲命运，握粟问君平。
岁首得故人书却报
作者：张元凯
朝代：明

卧病经时岁已迁，故人长铗尚风烟。江梅消息春前得，朔雁音书雪后传。四壁不堪重减产，二毛何可又增年。相思无奈芳醅熟，犹阻东邻瓮底眠。
岣嵝山居二首
作者：张元凯
朝代：明

岩扉对灵隐，山阁启清晖。水浅溪如剡，花深曲似韦。触人香麝过，背客锦禽归。飞瀑飘晴雪，泠泠湿我衣。窈窕桃源路，渔樵只浪猜。巢居同幻住，峰影逼飞来。乌几云流湿，黄庭风展开。彼将身隐矣，吾岂避秦哉。
岣嵝山居二首·其一
作者：张元凯
朝代：明

岩扉对灵隐，山阁启清晖。水浅溪如剡，花深曲似韦。触人香麝过，背客锦禽归。飞瀑飘晴雪，泠泠湿我衣。
岣嵝山居二首·其二
作者：张元凯
朝代：明

窈窕桃源路，渔樵只浪猜。巢居同幻住，峰影逼飞来。乌几云流湿，黄庭风展开。彼将身隐矣，吾岂避秦哉。
岳王庙
作者：张元凯
朝代：明

古墓前朝独有名，忠魂曾受玺书旌。功高主意疑韩信，运厄天心忌孔明。南渡江山数行泪，北辕戎马几空城。草间酹罢残碑湿，肠断黄龙痛饮情。
席上呈申太史二首
作者：张元凯
朝代：明

几席留明月，花枝带禁烟。酒醲分玉醴，烛短剩金莲。史是迁之后，文如汉以前。且辞长夜饮，蚤起从甘泉。夹道通仙署，清槐无世尘。寂寥桑梓客，参对草麻人。露掌铜龙近，天颜金马亲。治安垂万世，公等绾丝纶。
席上呈申太史二首·其一
作者：张元凯
朝代：明

几席留明月，花枝带禁烟。酒醲分玉醴，烛短剩金莲。史是迁之后，文如汉以前。且辞长夜饮，蚤起从甘泉。
席上呈申太史二首·其二
作者：张元凯
朝代：明

夹道通仙署，清槐无世尘。寂寥桑梓客，参对草麻人。露掌铜龙近，天颜金马亲。治安垂万世，公等绾丝纶。
幽居
作者：张元凯
朝代：明

烟霞元自癖，寤寐向谁论。净业莲为社，青山鹿应门。暂留徐孺子，深避窦王孙。为语冥冥雁，中原矰弋繁。
广福寺寓二首
作者：张元凯
朝代：明

不梦麒麟阁，皈依孔雀王。蒲团閒里过，药裹定中忘。宴坐霞餐晚，清言水观凉。空门无一事，养就懒嵇康。白璧空投路，青山且息机。隙驹怜促影，怖鸽倦雄飞。迹许畸人识，心甘静者依。尘襟方欲浣，暂借水田衣。
广福寺寓二首·其一
作者：张元凯
朝代：明

不梦麒麟阁，皈依孔雀王。蒲团閒里过，药裹定中忘。宴坐霞餐晚，清言水观凉。空门无一事，养就懒嵇康。
广福寺寓二首·其二
作者：张元凯
朝代：明

白璧空投路，青山且息机。隙驹怜促影，怖鸽倦雄飞。迹许畸人识，心甘静者依。尘襟方欲浣，暂借水田衣。
广陵逢陈郎
作者：张元凯
朝代：明

竹枝歌罢说离情，草绿扬州水上城。忆汝怕逢颜色似，杏花开处不曾行。
广陵遇客
作者：张元凯
朝代：明

敝裘仍岁月，短棹只菰芦。歌凤身留楚，负薪家在吴。仓庚三月雨，平仲一城芜。零落东西去，高阳旧酒徒。
庭桂
作者：张元凯
朝代：明

室如悬磬酒如泉，独酌悠然桂树边。重惜金茎不承露，也教离立草堂前。
庭桂盛开独酌偶成
作者：张元凯
朝代：明

草堂丛桂蔼清阴，忽漫枝头尽布金。大树几年劳梦寐，小山今日费招寻。未教为楫凌波去，且酿成浆带月斟。自是故园堪偃蹇，布袍宁厌晚香侵。
弇山园夜雪
作者：张元凯
朝代：明

绮阁玲珑夜有辉，却看玉树转霏微。主宾醉后操银管，并作瑶华散漫飞。
弇山园席上二首
作者：张元凯
朝代：明

倒着接䍦长，山游与葛彊。溪流如罨画，柳色自沧浪。卜夜芳卮溢，乘春藻翰香。子渊新著述，秖是颂明良。安石营新墅，高阳总旧游。鸥边横短棹，花际涌高楼。河朔弥天饮，蓬壶缩地游。孟尝门下客，偏我黑貂裘。
弇山园席上二首·其一
作者：张元凯
朝代：明

倒着接䍦长，山游与葛彊。溪流如罨画，柳色自沧浪。卜夜芳卮溢，乘春藻翰香。子渊新著述，秖是颂明良。
弇山园席上二首·其二
作者：张元凯
朝代：明

安石营新墅，高阳总旧游。鸥边横短棹，花际涌高楼。河朔弥天饮，蓬壶缩地游。孟尝门下客，偏我黑貂裘。
弇山园漫成二首
作者：张元凯
朝代：明

甲第名园绿水洲，茂林脩竹羽觞流。当年韨褉须臾事，今日兰亭坐卧游。曲槛文漪绮席香，高台云树晚苍苍。分明江左东山墅，不见歌尘起杏梁。
弇山园漫成二首·其一
作者：张元凯
朝代：明
体裁：七言绝句

甲第名园绿水洲，茂林脩竹羽觞流。当年韨禊须臾事，今日兰亭坐卧游。
弇山园漫成二首·其一
作者：张元凯
朝代：明

甲第名园绿水洲，茂林脩竹羽觞流。当年韨褉须臾事，今日兰亭坐卧游。
弇山园漫成二首·其二
作者：张元凯
朝代：明

曲槛文漪绮席香，高台云树晚苍苍。分明江左东山墅，不见歌尘起杏梁。
弇山园逢沈嘉则席上见赠漫赋长句为答用纪兹会之盛
作者：张元凯
朝代：明

西园汇才彦，主人陈思王。式燕芙蓉池，言解翡翠裳。坐临秋水弄皎月，澄觞飞盖生明光。遂令花萼寄缃素，髣髴箫管遗琳琅。后来盛事谁则同，弇园开在娄水东。宾主曹刘日方驾，羽翼风雅何冲融。何来四明有狂客，亦与七子相争雄。萧然入林共把臂，便觉松下生清风。杯酒相逢即定交，袖中投我以琼瑶。漫试千言在倚马，独工五字能射雕。山云恍披鹔鹴锦，池水忽涨桃花潮。座有玉山多自欹，况复错落飞金卮。高柯惊动灵鹊起，长川澹荡天河移。后人艳说今日会，却如今视西园时。
弇山堂与王仲德饮长公有作率尔奉同
作者：张元凯
朝代：明

行觞促席恐蹉跎，未暇灯前啸也歌。茂世百船聊尔耳，巨源八斗竟如何。相当总谓情俱胜，自放元因礼不苛。试问兕觥飞尽处，较来谁少一筹多。
弇山堂赠殷无美
作者：张元凯
朝代：明

邂逅扶风绛帐前，华颠岂为一经传。颜瓢独挂常浮白，孔壁穷探更草玄。残雪未消谁揽辔，春潮欲上恰回船。三年已遂飞鸣志，尚尔逡巡娄水边。
引见赐宴恭纪二首
作者：张元凯
朝代：明

天语传闻近，山呼引拜遐。鸿胪跽承旨，光禄立开衙。白粲分阶玉，黄流借殿霞。彻归成独享，此际益思家。重漕明主意，既醉远臣心。席避彤庭日，筵依松树阴。大官多且旨，小史酌还斟。世食天朝粟，衔恩岂自今。
引见赐宴恭纪二首·其一
作者：张元凯
朝代：明

天语传闻近，山呼引拜遐。鸿胪跽承旨，光禄立开衙。白粲分阶玉，黄流借殿霞。彻归成独享，此际益思家。
引见赐宴恭纪二首·其二
作者：张元凯
朝代：明

重漕明主意，既醉远臣心。席避彤庭日，筵依松树阴。大官多且旨，小史酌还斟。世食天朝粟，衔恩岂自今。
归客
作者：张元凯
朝代：明

寂寞丘园卧，休论战胜肥。云英流几席，山翠湿裳衣。梅福辞人役，桐江有客归。海鸥飞且止，相对已忘机。
彭城
作者：张元凯
朝代：明

去国久为客，思家更属秋。鲛人月中泪，燕子水边楼。绿树帆飞度，青山云乱流。可堪张仲蔚，借住李膺舟。
徐园
作者：张元凯
朝代：明

绿径依山转，朱楼抱水斜。台前五松树，云里九莲花。缥缈疑仙馆，玲珑象主家。金昌亭下路，标起赤城霞。
徐阃帅邀游南屏诸山
作者：张元凯
朝代：明

越王台下鸟嘤嘤，都护朱幡出锦城。一入桃花难辨马，每依杨柳便为营。漫酬绿酒投壶兴，不尽青山缓带情。笳鼓岂应飞捷奏，春游亦可颂升平。
得友人书颇及劝驾之语漫答
作者：张元凯
朝代：明

春晖满地照悬鹑，羞说弹冠仗故人。雪后仅存东郭履，不堪重踏洛阳尘。
忆别
作者：张元凯
朝代：明

别去弥年载，容华异昔时。镜分残两月，弦断散千丝。雨泪含花脸，春愁结柳眉。归期聊出卜，多露晓行迟。
忆昔篇二首
作者：张元凯
朝代：明

忆昔君行烹伏雌，封侯消息昨朝知。虽然骤得金貂贵，可念牛衣对泣时。忆昔君行折柳条，一为京兆路迢遥。眉痕自顾真狼藉，临镜何曾着意描。
忆昔篇二首·其一
作者：张元凯
朝代：明

忆昔君行烹伏雌，封侯消息昨朝知。虽然骤得金貂贵，可念牛衣对泣时。
忆昔篇二首·其二
作者：张元凯
朝代：明

忆昔君行折柳条，一为京兆路迢遥。眉痕自顾真狼藉，临镜何曾着意描。
忆闽中旧游有序
作者：张元凯
朝代：明

忆昔海波乍飞扬，长鲸吐雾白日黄。家君作镇闽之疆，手提三尺擒其王。幕中尽举万年觞，铙歌凯曲何铿锵。从军未许称王粲，草檄无烦借孔璋。曰余小子不好武，当筵漫学赋鹦鹉。细柳营前羽戟閒，芙蓉幔里蛾眉妩。玉勒骄嘶踏落花，银筝缓调鸣朱户。枚皋诙笑类俳优，束晰嫚戏能消愁。斗鸡蹴鞠沉里巷，射麋罝兔空山丘。喜为豪士岸白帻，曾见胞人傅绿韝。贵游造请刺磨灭，博徒之辈聊延结。大道相逢脱佩钩，交欢岂必归金埒。青州从事玉液香，红绡荔子冰肌洁。垆头且醉郑樱桃，一曲新声夜月高。怀中自有明珠卖，座客何须绿绮挑。少年行乐常如此，宁知花谢秋风起。拂衣长揖武夷君，扁舟直指吴江水。归来寂寞夫差城，年华屡傍五柳更。蓼莪再读涕泗盈，于今白发有几茎。怀谗抱谮日不平，我思旧游歌且行。匣中夜夜双龙鸣，犹堪报国图峥嵘。
志别
作者：张元凯
朝代：明

祖道一尊酒，凉风江上生。枫林一叶丹，秋动千山声。星离越溪水，雨散吴王城。我昔游燕赵，居人送我行。今我亦送客，酒尽泪欲倾。乃知送我者，掩袂多至情。
恭谒先世祖荣禄大夫都督公赐茔墓在杭州毛家埠
作者：张元凯
朝代：明

吾祖从靖难，功成受虎符。镇越佐五朝，将星东南殂。先皇为悼惜，赐葬兹山隅。屡谕藩臣祭，碑版耀西湖。云仍锡带砺，百世卫姑苏。邈矣七叶孙，赋性一何愚。不能挽强弩，但欲事操觚。历官已廿载，落魄俨腐儒。同侪贝锦张，亲戚从揶揄。何令彼谮人，猴冠而当涂。不望印累累，其如锥也无。仅存三寸舌，终愧七尺躯。偶来此行役，聊复荐萍芜。石人衣薜荔，宿草莽故墟。抚膺一长恸，洒泪柏为枯。悲风起夕阳，愁杀夜啼乌。
戏简幼元
作者：张元凯
朝代：明

处无善策出无才，待罪行间事事乖。犊鼻着来堪涤器，鱼肠脱却与椎埋。殢人春色真如酒，悦世禽言总是俳。试问首阳甘饿者，何如金马漫诙谐。
托潘子会致询沈君典
作者：张元凯
朝代：明

倾盖交情别后真，凭将桐水寄殷勤。怀中一片沧溟月，欲报宣城郡里人。
扬州春眺即事
作者：张元凯
朝代：明

紫萸村边扬子湾，黄公垆头使者关。舟楫远通淮北水，楼台近见江南山。高冈百尺临官渡，浮烟不尽斜阳暮。前朝杨柳几株存，寒鸦飞尽芜城路。
折柳
作者：张元凯
朝代：明

三春杨柳绿，一望泪潸潸。匹马此曾系，长条忍再攀。翠凋愁里鬓，红减别时颜。风絮轻千里，将心度玉关。
抱病
作者：张元凯
朝代：明

抱病逢秋感慨增，空庭莫莫蔓枯藤。商歌白石凭谁和，旧业青门忝世承。大泽短衣聊射虎，荒台长啸漫呼鹰。一官心薄真如弃，落魄人间任爱憎。
携儿子允文登虎丘寺有感昔游
作者：张元凯
朝代：明

暇日停舟绿水隈，芳菲不尽夕阳台。旧游零落何须问，一寺青山父子来。
放歌行寄长安旧游
作者：张元凯
朝代：明

碧桃落尽青春老，黄金不铸朱颜好。男儿策名须及时，衰迟徒遣忧心捣。少年投笔欲邀勋，西入长安谒圣君。公车不献长杨赋，都邑先传喻蜀文。朱门先达如畴昔，留驩得接夔龙席。鸣环振佩声锵锵，琼筵宝幄乐未央。暂同良夜醉鹦鹉，期共清朝仪凤凰。辉光草木俱生色，假使白头还可黑。意气如山不易倾，立谈元可取功名。借筋画成扶汉鼎，箭头书去破聊城。居间然诺良无负，彊灌能胜一石酒。藩车日赴孟公期，金钱夜作爰丝寿。骏马花骢白玉鞍，濯龙鸣凤近金銮。英盼自堪回绛灌，雄图非为斩楼兰。得意能将知己酬，此心未始羡封侯。一言不合拂衣去，五陵游侠还相许。斗鸡走狗出长楸，安能咄咄书空语。自是当时桓茂伦，历落嵚崎可笑人。今日低头在草莽，放歌一曲千山春。
故倡行二首
作者：张元凯
朝代：明

结客纷纷尽侠徒，身随大将执金吾。绿韝白马道傍立，长揖霍家冯子都。香风逐马御沟斜，朱邸潜归满袖花。女弟垂鬟才十二，不嫌怀里教琵琶。
故倡行二首·其一
作者：张元凯
朝代：明

结客纷纷尽侠徒，身随大将执金吾。绿韝白马道傍立，长揖霍家冯子都。
故倡行二首·其二
作者：张元凯
朝代：明

香风逐马御沟斜，朱邸潜归满袖花。女弟垂鬟才十二，不嫌怀里教琵琶。
敬美丈解关中学宪归隐海上过访漫呈二十二韵
作者：张元凯
朝代：明

海岱百灵集，乾坤二美俱。含香金殿直，尚玺玉墀趋。人望东山重，天文北斗殊。植能雄七子，云岂负三吴。赋就张愁逼，书成贾策迂。匡山初捧檄，渭水再分符。飞瀑装官橐，横汾纪宦途。行春恒露冕，消夏只冰壶。忧悄非因鵩，思深宁为鲈。鬓从临郡白，眉以入宫枯。山宰曾无托，嵇公自不孤。朅来遗敝屣，翻使乞前繻。同是摅忠尽，终焉恋友于。紫霄回雁序，碧沼引鹓雏。贵岂骄人也，醒而狂者乎。有田元是介，无谷不名愚。潘岳园千亩，扬雄宅一区。凤笙来子晋，鸾驭迟麻姑。得失嗤鸿宝，行藏笑野狐。清斋同佛愿，止观学僧趺。犹自精诗律，依然问酒徒。何方有员峤，吾道久乘桴。
斋居杂咏二十首
作者：张元凯
朝代：明

举头望白云，頫首看流水。古之东郭生，悟彼北宫子。蕉鹿遗大野，木鸡在深林。山月直入室，松风与披襟。世及乘朱轮，赏延端章甫。稍曾事贵游，爰居听钟鼓。日暮临高台，心在归鸟边。明月出沧海，白云流青天。区中多畏涂，蹙蹙靡年载。方尔相呴濡，悠然问江海。高鸟凌青汉，鼷鼠穴神丘。还将齐物意，且作逍遥游。再生宋人犊，复失塞翁马。天道诚悠悠，是难测识者。颠越全于酒，困穷乐吾天。不材山之木，婆娑永其年。嘉树荫吾庐，凉风吹絺绤。久甘守太玄，莫与辩坚白。乘杯不渡海，且注竹叶春。自是无心者，空为有发人。三春秀紫芝，九秋飞黄鹄。川上忽坐忘，不闻虚舟触。幽栖巢林樾，时出濯沧浪。兴到呼李白，愁来命杜康。好学无闻焉，佳兵吾衰矣。且乐荣启期，不羡鲁施氏。池中寒冰澌，原上春草生。用心如明镜，不将亦不迎。清樽泛流霞，一室生虚白。鹓雏栖高梧，空以腐鼠嚇。蓬蒿张仲宅，罗雀翟公门。五斗自带砺，八口聊饔飧。智囊徒自役，垄断亦何有。临流无桔槔，吾慕汉阴叟。绿水濯吾足，青山挂吾瓢。童子衣荷叶，柳下来承蜩。草木鹑之居，朝夕鷇以食。嗤嗤四十年，梦梦如一息。雨湿藕花渚，风吹芙蓉裳。因看山梁雉，亡却沙丘羊。
斋居杂咏二十首·其一
作者：张元凯
朝代：明

举头望白云，頫首看流水。古之东郭生，悟彼北宫子。
斋居杂咏二十首·其七
作者：张元凯
朝代：明

再生宋人犊，复失塞翁马。天道诚悠悠，是难测识者。
斋居杂咏二十首·其三
作者：张元凯
朝代：明

世及乘朱轮，赏延端章甫。稍曾事贵游，爰居听钟鼓。
斋居杂咏二十首·其九
作者：张元凯
朝代：明

嘉树荫吾庐，凉风吹絺绤。久甘守太玄，莫与辩坚白。
斋居杂咏二十首·其二
作者：张元凯
朝代：明

蕉鹿遗大野，木鸡在深林。山月直入室，松风与披襟。
斋居杂咏二十首·其二十
作者：张元凯
朝代：明

雨湿藕花渚，风吹芙蓉裳。因看山梁雉，亡却沙丘羊。
斋居杂咏二十首·其五
作者：张元凯
朝代：明

区中多畏涂，蹙蹙靡年载。方尔相呴濡，悠然问江海。
斋居杂咏二十首·其八
作者：张元凯
朝代：明

颠越全于酒，困穷乐吾天。不材山之木，婆娑永其年。
斋居杂咏二十首·其六
作者：张元凯
朝代：明

高鸟凌青汉，鼷鼠穴神丘。还将齐物意，且作逍遥游。
斋居杂咏二十首·其十
作者：张元凯
朝代：明

乘杯不渡海，且注竹叶春。自是无心者，空为有发人。
斋居杂咏二十首·其十一
作者：张元凯
朝代：明

三春秀紫芝，九秋飞黄鹄。川上忽坐忘，不闻虚舟触。
斋居杂咏二十首·其十七
作者：张元凯
朝代：明

智囊徒自役，垄断亦何有。临流无桔槔，吾慕汉阴叟。
斋居杂咏二十首·其十三
作者：张元凯
朝代：明

好学无闻焉，佳兵吾衰矣。且乐荣启期，不羡鲁施氏。
斋居杂咏二十首·其十九
作者：张元凯
朝代：明

草木鹑之居，朝夕鷇以食。嗤嗤四十年，梦梦如一息。
斋居杂咏二十首·其十二
作者：张元凯
朝代：明

幽栖巢林樾，时出濯沧浪。兴到呼李白，愁来命杜康。
斋居杂咏二十首·其十五
作者：张元凯
朝代：明
体裁：五言绝句

清樽泛流霞，一室生虚白。鹓雏栖高梧，空以腐鼠吓。
斋居杂咏二十首·其十五
作者：张元凯
朝代：明

清樽泛流霞，一室生虚白。鹓雏栖高梧，空以腐鼠嚇。
斋居杂咏二十首·其十八
作者：张元凯
朝代：明

绿水濯吾足，青山挂吾瓢。童子衣荷叶，柳下来承蜩。
斋居杂咏二十首·其十六
作者：张元凯
朝代：明

蓬蒿张仲宅，罗雀翟公门。五斗自带砺，八口聊饔飧。
斋居杂咏二十首·其十四
作者：张元凯
朝代：明

池中寒冰澌，原上春草生。用心如明镜，不将亦不迎。
斋居杂咏二十首·其四
作者：张元凯
朝代：明

日暮临高台，心在归鸟边。明月出沧海，白云流青天。
新丰主人
作者：张元凯
朝代：明

新丰主人邯郸妇，依然卖酒三河口。芬芳芍药气如兰，潋滟葡萄绿于柳。东风日日飞轻尘，游子年年只问津。迟回立马门前客，曾是垆头醉卧人。
旅思
作者：张元凯
朝代：明

不尽桑乾水，潺潺浸月寒。关山悲短笛，儿女忆长安。秋半青蘋老，霜前白苧单。南归多雁影，欲寄一书难。
无题二首
作者：张元凯
朝代：明

能歌善舞性多才，风曳轻绡素腕开。婉媚却从朱邸入，此儿疑是卖珠来。清扬白晰绿云髫，柳市兰闺意总消。最是春眠浑不醒，主人衫袖短萧萧。
无题二首·其一
作者：张元凯
朝代：明

能歌善舞性多才，风曳轻绡素腕开。婉媚却从朱邸入，此儿疑是卖珠来。
无题二首·其二
作者：张元凯
朝代：明

清扬白晰绿云髫，柳市兰闺意总消。最是春眠浑不醒，主人衫袖短萧萧。
时命篇
作者：张元凯
朝代：明

岧峣郁峻岭，波澜翻巨川。吁嗟客游子，梯航俱不前。白日忽沦没，清霜飞幽燕。夏屋叹权舆，幸舍悲迁延。握玉竟难饱，尺桂讵易然。风前骭不掩，雪上屦半穿。欲仕无中人，欲耕无良田。营营声利涂，轩轾豪雄权。谁念牛衣士，涕泗鸡埘边。仲尼道路傍，伯夷空山颠。贫贱岂尽愚，富贵岂尽贤。时命有顺逆，达节良自全。
昆山逢长兴徐宪副同王太仆伯仲饮仲蔚宅
作者：张元凯
朝代：明

仲蔚蓬蒿日闭关，解衣散帙共忘还。避人猿鹤林中径，供客芙蓉县里山。綵笔中原飞白雪，青樽东海照朱颜。词臣总未归金马，一一相逢吴楚间。
明妃
作者：张元凯
朝代：明

单于愿称婿，宫女出良家。犀带黄金饰，旃裘白雪花。照来犹汉月，看去已胡沙。握发羞明镜，飞蓬恨未华。
明霞篇与傅明府横塘泛舟作
作者：张元凯
朝代：明

熠耀生残照，葳蕤灭绿烟。嵌空云乍染，缀树绮逾鲜。积气千山变，浮光万象迁。巑岏丹洞迥，缥缈赤城连。飞鹫翔为岭，垂虹饮若川。镕金能布地，剪綵欲弥天。梵帝开龙藏，轮王现宝莲。蜃楼银海结，雁塔火珠悬。乱石支机下，高台行雨边。达观俱是幻，触望总成妍。遍拾浑遗世，恒餐不问年。况逢鸾与鹤，心赏自泠然。
春台望
作者：张元凯
朝代：明

百尺高台起凤凰，郊原草木尽文章。东皇幻出千端绮，散作中天紫翠光。
春城即事简傅明府于重玄精舍
作者：张元凯
朝代：明

茂苑今何丽，三都昔并誇。青山遥入郭，沧海曲通槎。雁塔侵霄半，虹桥卧水斜。微风江濯锦，薄雾月笼纱。鱼跃空潭藻，莺披芳树霞。言公犹有井，潘令岂无花。桃李三千士，弦歌十万家。行春凫作舄，演法鹿为车。震泽慈源接，灵岩觉路赊。清晖寒照乘，香界午排衙。缩地瞻金象，弥天散綵葩。宰官心不染，肯漫悦纷华。
春宴二首
作者：张元凯
朝代：明

燕寝氍毹榻，雕盘涧沚毛。将军青最幸，词客白犹豪。华月高梧影，冰弦流水操。两行红粉在，谁是郑樱桃。锦屏开子夜，珠履集春申。诮凤非无客，图麟合有人。樽前摇白羽，花下卧朱轮。妙舞清歌后，幽怀可具陈。
春宴二首·其一
作者：张元凯
朝代：明

燕寝氍毹榻，雕盘涧沚毛。将军青最幸，词客白犹豪。华月高梧影，冰弦流水操。两行红粉在，谁是郑樱桃。
春宴二首·其二
作者：张元凯
朝代：明

锦屏开子夜，珠履集春申。诮凤非无客，图麟合有人。樽前摇白羽，花下卧朱轮。妙舞清歌后，幽怀可具陈。
春思曲二首
作者：张元凯
朝代：明

江上行歌桃李秾，风柔花暖气融融。绣帏一入春无限，朝暮巫山云雨中。黄鸟间关最有情，大堤行处落花轻。亦知春色临邛好，绿绮携将出锦城。
春思曲二首·其一
作者：张元凯
朝代：明

江上行歌桃李秾，风柔花暖气融融。绣帏一入春无限，朝暮巫山云雨中。
春思曲二首·其二
作者：张元凯
朝代：明

黄鸟间关最有情，大堤行处落花轻。亦知春色临邛好，绿绮携将出锦城。
春日住尧峰山寺示瑞上人
作者：张元凯
朝代：明

谁谓东南山不高，尧峰之岭何岧峣。等閒鹳雀飞不过，无数蛇龙卧自骄。冥冥苍霭云树乱，风雷常走山之半。黯惨岩扉昼不开，欹斜石磴危疑断。凭陵眺瞩郁嵯峨，一起一伏山如波。逶迤尽逐五湖去，琉璃盌内盛青螺。振衣千仞寂不语，■然长啸应孤屿。黄鹤仙人招不来，扁舟范蠡从兹去。落落乾坤何不容，吴水吴山几万重。此身不啻如一蚁，安能局蹐悲途穷。头颅犹黑舌犹在，犹堪一日三千钟。生儿宁尽如仲谋，马上何须羡乃公。英雄事业流水尽，五陵荒草秋风紧。世界浮生大梦中，空华倏忽看朝槿。远公近借青莲室，猿猱麛鹿同招隐。闭门满地白云流，风吹松花堕金粉。
春日住尧峰山寺示瑞上人
作者：张元凯
朝代：明
体裁：古风

谁谓东南山不高，尧峰之岭何岧峣。等閒鹳雀飞不过，无数蛇龙卧自骄。冥冥苍霭云树乱，风雷常走山之半。黯惨岩扉昼不开，欹斜石磴危疑断。凭陵眺瞩郁嵯峨，一起一伏山如波。逶迤尽逐五湖去，琉璃碗内盛青螺。振衣千仞寂不语，■然长啸应孤屿。黄鹤仙人招不来，扁舟范蠡从兹去。落落乾坤何不容，吴水吴山几万重。此身不啻如一蚁，安能局蹐悲途穷。头颅犹黑舌犹在，犹堪一日三千钟。生儿宁尽如仲谋，马上何须羡乃公。英雄事业流水尽，五陵荒草秋风紧。世界浮生大梦中，空华倏忽看朝槿。远公近借青莲室，猿猱麛鹿同招隐。闭门满地白云流，风吹松花堕金粉。
春日宴弇山园呈琅琊长公
作者：张元凯
朝代：明

长公天下士，子房安石差相似。弇园美无伍，方丈蓬莱堪比数。珠帘翚阁白云中，苍峡鱼梁绿水通。高张云锦耀日月，披拂玉树吹春风。岩藏洞复忽欲暝，花扑飞泉路不定。萧瑟峥泓不可言，长吟清啸蛟龙听。一望烟霞草木深，且耽丘壑不为霖。玄亭寂寂无丝竹，自有泠然山水音。春宵花月欢为剧，入林酣畅仍浮白。相看尽是饮中仙，何必平泉醒酒石。惭余落魄久悬鹑，自是嵚崎可笑人。葛彊头白无推择，常伴清游石季伦。终使揶揄满人口，青蝇白璧亦何有。不能废我啸与歌，熟读离骚痛饮酒。古来出处随乎时，赤松之游良可师。虽然得意东山卧，无奈苍生有所思。丈夫磊砢无多嘅，要使身名俱受泰。弇园岁月一杯中，长公心事冥鸿外。
春日游西苑二首
作者：张元凯
朝代：明

宣室临西苑，灵台对籍田。宫莺迷绿雨，厩马饮清川。柳引金堤直，松含玉殿圆。先皇受釐处，寂寞锁春烟。禁云流不尽，苑树碧丛丛。水浅鸳鸯岛，花深翡翠宫。引泉珠错落，叠石玉玲珑。莫认桃源路，银河岂易通。
春日游西苑二首·其一
作者：张元凯
朝代：明

宣室临西苑，灵台对籍田。宫莺迷绿雨，厩马饮清川。柳引金堤直，松含玉殿圆。先皇受釐处，寂寞锁春烟。
春日游西苑二首·其二
作者：张元凯
朝代：明

禁云流不尽，苑树碧丛丛。水浅鸳鸯岛，花深翡翠宫。引泉珠错落，叠石玉玲珑。莫认桃源路，银河岂易通。
春日游金陵牛首山寺漫拟龙门应制之作
作者：张元凯
朝代：明

万柳暗驰道，飞花度宫阙。匹马碧城隈，晓向长干发。长干髣髴汉长杨，玉露金茎满路香。仙人高观分鳷鹊，帝子灵台集凤凰。别有双峰霄汉外，空翠飞来扑衣带。鸟道孤悬出梵林，松涛十里藏天籁。层岩嘉树郁菁葱，叠嶂流霞一万重。琳宫嵌入云中壁，绣阁徊翔木末峰。丹青丘壑图难尽，绮错山川望不穷。瑞气祥光蔼畿甸，周京汉苑氤氲见。鸣凤楼台散若星，凿龙池水澄如练。鹫岭朱幡俯太清，雁堂绀宇千花盈。明月玲珑菡萏塔，青山窈窕芙蓉城。明月青山恒若此，金仙绣佛同终始。龙藏岧峣七宝台，麒麟鹦鹉献花来。纤埃除埽空门净，日月照耀中天开。霓旌披拂云旗展，万乘辉煌曾驻辇。金陵定鼎卜千年，虎踞龙蟠此后先。五岳区中谁王气，三山海底孰神仙。秖遏北平戎似雨，故遗白下草如烟。明时未效卷阿颂，在野聊成揽胜篇。
春日湖上
作者：张元凯
朝代：明

少岁慕荣名，中道叹维谷。卓彼白发叟，招我紫芝曲。匪直谢簪绂，兹乃脱羁束。万事不挂念，一壶存所欲。杏花前村开，春水五湖绿。倚棹看凫鹥，纷披波间浴。夕阳忽下岭，行云渺相续。莞尔会心处，寤寐向谁告。清夜梦故人，居然建牙纛。容或酬彼志，吾且知吾足。
春日端居谢都尉寄书至却报
作者：张元凯
朝代：明

春色何骀荡，幽怀只闭关。长贫因寡累，善病乃多閒。有雀堪罗径，无钱可买山。故人勤远念，千里一书还。
春日花下饮
作者：张元凯
朝代：明

春风青鬓未成丝，放逐江湖只酒卮。二十年来真落魄，不曾醒眼看花枝。
春江花月夜二首
作者：张元凯
朝代：明

金卮湿花露，罗袖留春云。冶容月同皎，微词人莫闻。条风动芳树，素月流金波。阳春宋玉和，子夜秦青歌。
春江花月夜二首·其一
作者：张元凯
朝代：明

金卮湿花露，罗袖留春云。冶容月同皎，微词人莫闻。
春江花月夜二首·其二
作者：张元凯
朝代：明

条风动芳树，素月流金波。阳春宋玉和，子夜秦青歌。
春游与谢都尉二首
作者：张元凯
朝代：明

柳市裁春服，花郊费酒钱。家贫不事事，行乐自年年。黄鸟催提榼，青衣佐刺船。未须投逆旅，芳草正堪眠。春草绿盈盈，飞英扑马轻。秦楼临曲水，谢客是宣城。柳弱丁年态，花娇子夜情。升平无汗马，都护听流莺。
春游与谢都尉二首·其一
作者：张元凯
朝代：明

柳市裁春服，花郊费酒钱。家贫不事事，行乐自年年。黄鸟催提榼，青衣佐刺船。未须投逆旅，芳草正堪眠。
春游与谢都尉二首·其二
作者：张元凯
朝代：明

春草绿盈盈，飞英扑马轻。秦楼临曲水，谢客是宣城。柳弱丁年态，花娇子夜情。升平无汗马，都护听流莺。
春游二首
作者：张元凯
朝代：明

无奈红英搅绿尘，借君长袖拂纶巾。桃花倚醉风前笑，杨柳含情雨后颦。促柱善弹秦地曲，细腰偏学楚宫人。东邻旧识金吾士，不惜银罂送酒频。大堤閒控紫骅骝，片片飞英出画楼。白练尽题班女赋，绿樽偏涤马卿愁。峰非回雁难通信，路是桃源好放舟。听彻琵琶不成寐，故乡犹恐似江州。
春游二首·其一
作者：张元凯
朝代：明

无奈红英搅绿尘，借君长袖拂纶巾。桃花倚醉风前笑，杨柳含情雨后颦。促柱善弹秦地曲，细腰偏学楚宫人。东邻旧识金吾士，不惜银罂送酒频。
春游二首·其二
作者：张元凯
朝代：明

大堤閒控紫骅骝，片片飞英出画楼。白练尽题班女赋，绿樽偏涤马卿愁。峰非回雁难通信，路是桃源好放舟。听彻琵琶不成寐，故乡犹恐似江州。
春游篇二首
作者：张元凯
朝代：明

芬芳蔼京邑，太和盈宇宙。如何惬赏心，矧复值春候。柔荑偃条风，嘉树郁灵囿。川上悦于飞，山梁闻朝雊。舆台被文绮，女郎飘长袖。车马何怒鲜，游閒日驰骤。陈遵驱藩车，爰丝通中冓。愿言绿酒醑，无事黄金寿。晨出东都门，曙旭散城阙。春莺巧如簧，春草绿如发。韶岁当令辰，丹葩耀林樾。鸣镳事遨游，万里轻秦越。怀璧照十乘，佩珠悬明月。无端有近亲，叵测通私谒。琴瑟临邛携，金钱馆陶发。今时不娱乐，容华坐消歇。
春游篇二首·其一
作者：张元凯
朝代：明

芬芳蔼京邑，太和盈宇宙。如何惬赏心，矧复值春候。柔荑偃条风，嘉树郁灵囿。川上悦于飞，山梁闻朝雊。舆台被文绮，女郎飘长袖。车马何怒鲜，游閒日驰骤。陈遵驱藩车，爰丝通中冓。愿言绿酒醑，无事黄金寿。
春游篇二首·其二
作者：张元凯
朝代：明

晨出东都门，曙旭散城阙。春莺巧如簧，春草绿如发。韶岁当令辰，丹葩耀林樾。鸣镳事遨游，万里轻秦越。怀璧照十乘，佩珠悬明月。无端有近亲，叵测通私谒。琴瑟临邛携，金钱馆陶发。今时不娱乐，容华坐消歇。
春游篇寄晋陵吴生
作者：张元凯
朝代：明

穷愁逼逼空叹息，远游冠在犹堪拭。伯通桥下春水流，布帆一幅千里游。芙蓉湖波绿如染，罨画溪头山几点。花明月白不知夕，髣髴扁舟重入剡。旧游曾识延陵生，莫逆穷交一步兵。且作平原十日饮，安事夷齐千载名。寂寞圌山老都尉，迟我碧桃花下醉。锦江春暖浪俱香，赤城霞流山失翠。金焦遥作两青凫，水面飞来扑玉壶。万里长江限南北，令人长忆孙伯符。燕子矶头燕子飞，凤凰台畔柳依依。看花偶入长干寺，策杖还须到翠微。荷衣脱下白纷纷，尽是钟山松上云。辟支洞口金光草，兜率岩中宝藏文。摄山自古多灵药，归来始践徵君约。悠然置我丘壑间，高吟梁父惊猿鹤。吾笑殷中军，废后书空竟莫闻。又叹阮遥集，一生当著几两屐。此身不带封侯骨，朅来幸有烟霞癖。黄金朱芾求不来，白云青山随可得。不因未了向平缘，五岳追寻孰我先。知君亦是沉冥士，寄此春游汗漫篇。
春郊
作者：张元凯
朝代：明

青门不种故侯瓜，但着青袍玩岁华。郭外啼莺芳草路，水边高柳丽人家。布衣十日平原饮，彩笔三春上苑花。白傅一生空放达，悔将清泪湿琵琶。
春闺二首
作者：张元凯
朝代：明

罗袖裁全疋，轻盈出桂房。柳眉莺睥睨，花靥蝶颠狂。夜月求凰调，春风堕马妆。良人知未返，较猎入长杨。应识娇亡赖，悬知态尽憨。采芳非怨女，带草是宜男。窥玉全生妒，留髡半倚酣。无凭云雨梦，都使寸心含。
春闺二首·其一
作者：张元凯
朝代：明

罗袖裁全疋，轻盈出桂房。柳眉莺睥睨，花靥蝶颠狂。夜月求凰调，春风堕马妆。良人知未返，较猎入长杨。
春闺二首·其二
作者：张元凯
朝代：明

应识娇亡赖，悬知态尽憨。采芳非怨女，带草是宜男。窥玉全生妒，留髡半倚酣。无凭云雨梦，都使寸心含。
春雨
作者：张元凯
朝代：明

垂垂春雨密，黯黯暮云低。莺湿翻寻谷，花残自委泥。青山违抗迹，绿酒洽幽栖。五柳门前水，依然与岸齐。
晏坐二首
作者：张元凯
朝代：明

日接林中侣，时来方外群。楚山隐几见，羌笛卷帘闻。绿树啼黄鸟，青天流白云。北窗閒悦绎，柱下五千文。挥麈青松净，披衣白苧轻。断霞归屿迥，纤月堕江明。清啸嵇中散，沉酣阮步兵。何知身世促，咄咄但谋生。
晏坐二首·其一
作者：张元凯
朝代：明

日接林中侣，时来方外群。楚山隐几见，羌笛卷帘闻。绿树啼黄鸟，青天流白云。北窗閒悦绎，柱下五千文。
晏坐二首·其二
作者：张元凯
朝代：明

挥麈青松净，披衣白苧轻。断霞归屿迥，纤月堕江明。清啸嵇中散，沉酣阮步兵。何知身世促，咄咄但谋生。
晏起偶成二首
作者：张元凯
朝代：明

晏起山窗漱石泉，风花片片蝶娟娟。鸱夷有腹容吾醉，匏系无心取世怜。扬子为贫犹执戟，张平非老欲归田。杖头莫讶空携去，耐可春衣典百钱。不尽杨花吹暮春，芳醅初熟未全贫。柴门乳燕窥书卷，细雨清溪湿钓纶。八骏骨存空倚市，五羊皮弃不干人。幽兰薜荔将谁种，拟卜青山处士邻。
晏起偶成二首·其一
作者：张元凯
朝代：明

晏起山窗漱石泉，风花片片蝶娟娟。鸱夷有腹容吾醉，匏系无心取世怜。扬子为贫犹执戟，张平非老欲归田。杖头莫讶空携去，耐可春衣典百钱。
晏起偶成二首·其二
作者：张元凯
朝代：明

不尽杨花吹暮春，芳醅初熟未全贫。柴门乳燕窥书卷，细雨清溪湿钓纶。八骏骨存空倚市，五羊皮弃不干人。幽兰薜荔将谁种，拟卜青山处士邻。
晚步二首
作者：张元凯
朝代：明

偶来寻野寺，忽复过柴桑。听鸟竹林下，逢僧流水傍。绿云生麦陇，斜日上鱼梁。嵇阮时相问，黄公尚卖浆。楚客混渔樵，清溪散步遥。涧藤栖暝翠，山磬韵春潮。野兴花能引，羁魂酒可招。久无瓯冶佩，常挂许由瓢。
晚步二首·其一
作者：张元凯
朝代：明

偶来寻野寺，忽复过柴桑。听鸟竹林下，逢僧流水傍。绿云生麦陇，斜日上鱼梁。嵇阮时相问，黄公尚卖浆。
晚步二首·其二
作者：张元凯
朝代：明

楚客混渔樵，清溪散步遥。涧藤栖暝翠，山磬韵春潮。野兴花能引，羁魂酒可招。久无瓯冶佩，常挂许由瓢。
晦迹
作者：张元凯
朝代：明

清时真自失，世路岂相援。晦迹蠖同屈，雄谈虱屡扪。绨袍存国士，脱粟进王孙。执戟艰危在，秋霜拂泪痕。
暮春
作者：张元凯
朝代：明

吾适点也志，暮春春服成。迟回绿柳下，载听黄鸟鸣。
曹太史席上二咏 其一 歌
作者：张元凯
朝代：明

红牙翠袖按清商，瞥见尘飞玳瑁梁。宛转尽能谐律吕，主人无忝蔡中郎。
曹太史席上二咏 其二 舞
作者：张元凯
朝代：明

矜娇顾影盼双蛾，尚怯当场掩袖罗。不赴襄王梦行雨，却随学士舞回波。
曹太史席上二咏·歌
作者：张元凯
朝代：明

红牙翠袖按清商，瞥见尘飞玳瑁梁。宛转尽能谐律吕，主人无忝蔡中郎。矜娇顾影盼双蛾，尚怯当场掩袖罗。不赴襄王梦行雨，却随学士舞回波。
月下渡淮歌与马孟李三都尉舟中言怀
作者：张元凯
朝代：明

日落淮水黄，月出淮水白。水流向东南，客行自西北。辞家见月两回圆，长路悠悠始一千。簿书期会如束湿，卒史胥徒横索钱。橐存无底空所有，但见三星恒在罶。身世漂零只酒尊，凉露凄蝉动高柳。从事诸君尽弃繻，金堤赤岸争先驱。吁嗟百万任狼藉，何事囊粟号侏儒。吾生一饱了吾愿，坐看鹪鹩飞不远。马控龙媒自有人，门藏金穴曾无援。久拟山中赋考槃，何然燕垒巢其端。漆园傲吏日偃蹇，竹林酣士多摧残。夜深月照芦洲寂，楼船有楫何须击。最喜黄头善掺挝，况邀白帻能吹笛。淮阴黯惨生悲风，座中杯酌莫教空。若过韩侯钓鱼渚，便为长跪酹英雄。
月夜普贤寺
作者：张元凯
朝代：明

高卧禅家白板扉，深林落木鸟言稀。山中孤月寒相照，海上浮云夜不飞。涧树尽含清露湿，岩房犹掩慧灯微。远公未许开尊榼，聊借蒲团拥褐衣。
有感
作者：张元凯
朝代：明

风尘犹道路，湖海自浮沉。浪说交张耳，何人识季心。霜留三尺剑，星散一囊金。落落飞腾志，空知返故林。
朗上人林泉二首
作者：张元凯
朝代：明

筑室栖支遁，为园象给孤。流泉动朱瑟，松露落明珠。施食山禽睨，翻经野鹿趺。言寻许玄度，先遣具醍醐。古木藏精舍，春风日闭关。飞花自容与，乳燕任游閒。禅影清池上，经声绿竹间。何须携锡远，自有赤城山。
朗上人林泉二首·其一
作者：张元凯
朝代：明

筑室栖支遁，为园象给孤。流泉动朱瑟，松露落明珠。施食山禽睨，翻经野鹿趺。言寻许玄度，先遣具醍醐。
朗上人林泉二首·其二
作者：张元凯
朝代：明

古木藏精舍，春风日闭关。飞花自容与，乳燕任游閒。禅影清池上，经声绿竹间。何须携锡远，自有赤城山。
朗生以春社不赴约寄嘲
作者：张元凯
朝代：明

群儿尽驾犊车轻，傀儡场中箫鼓迎。红杏春旗黄柳仗，家家社里醉先生。
朝皇极殿颁万历改元历时壬申十月朔二首
作者：张元凯
朝代：明

凤凰栖沼上，鳷鹊朗云中。周室方全盛，成王在幼冲。休徵方出洛，天寿尽呼嵩。卜历元无算，编年万未穷。湛露收青汉，云韶出紫宸。颁来一统历，散去万家春。宣室重禧肇，明堂受命新。世臣唯饱饭，常作太平人。
朝皇极殿颁万历改元历时壬申十月朔二首·其一
作者：张元凯
朝代：明

凤凰栖沼上，鳷鹊朗云中。周室方全盛，成王在幼冲。休徵方出洛，天寿尽呼嵩。卜历元无算，编年万未穷。
朝皇极殿颁万历改元历时壬申十月朔二首·其二
作者：张元凯
朝代：明

湛露收青汉，云韶出紫宸。颁来一统历，散去万家春。宣室重禧肇，明堂受命新。世臣唯饱饭，常作太平人。
朱总军自闽海归慰之
作者：张元凯
朝代：明

十年多难一身存，揽尽貂裘夜不温。带索尚堪吟楚泽，挟符那许过夷门。音书北阙更新主，涕泪南冠感旧恩。结发匈奴成白首，至今勋业镜中论。
朱楼
作者：张元凯
朝代：明

结绮兰芬散，临春环佩鸣。黄金寿爰叔，绿酒醉陈卿。隐几三眠柳，迷花百啭莺。朱楼巢翡翠，燕子陋为名。
杂咏十首 其七 射雉
作者：张元凯
朝代：明

有鷕两雉鸣，彩彩好羽仪。挟弹东邻子，潜睨如蹲狸。一发得其雄，再发并其雌。洒血平芜间，赳赳过水湄。微物不充鼎，凭高一扬眉。结束驰前山，射杀子母麋。丈夫飞食肉，肯饱藿与葵。所志猎沙场，好生亦何为。
杂咏十首 其三 学稼
作者：张元凯
朝代：明

滋兰徒佩芳，种菊徒采英。饘粥苟不继，不如学躬耕。荷锄出东皋，布谷方有声。好雨以时至，春水昨夜生。井井畎亩界，油油禾黍平。吾志在一饱，匪冀仓箱盈。南阳迟诸葛，谷口寻子真。翻嫌沮溺辈，后世知其名。
杂咏十首 其九 牧牛
作者：张元凯
朝代：明

春日喜载阳，原隰绿草稠。牧子驱其群，迟回上高丘。乱入苦竹冈，降饮浅水洲。相聚不相触，众耳湿湿柔。犉者洁可怜，骑之前村游。睡来吹芦管，饥则饭乾糇。老牯道傍喘，主人见且忧。此是丞相责，莫漫箠苍头。
杂咏十首 其二 樵父
作者：张元凯
朝代：明

偃树春不起，繁条秋弥丛。长镵入空谷，历历摧枯蓬。形骸肖山鬼，趫捷轻狙公。玄熊夕相避，猛虎昼不逢。素履往无咎，险阻穷能通。有时不归来，高卧山之东。积薪拟待价，沽酒明月中。桎梏轩冕者，终焉愧此翁。
杂咏十首 其五 估客
作者：张元凯
朝代：明

积富匪用拙，良贾久居奇。或遗戎王利，或挟寡妇赀。艑舸江湖间，辎车都会驰。居陶为朱公，适齐为子皮。但知素封贵，不识县官谁。蹑履明珠缘，揄袂文縠垂。行乐谅无尽，金多任所之。安能守穷巷，季次原宪为。
杂咏十首 其八 射虎
作者：张元凯
朝代：明
体裁：古风

李广不得志，屏居蓝田间。大荒久尘埃，猿臂日閒閒。高秋偶会猎，白额藏草菅。咆哮应弦倒，单车负以还。烹之侑斗酒，鞟也何斑斑。卒史北平来，为言兵入关。天子思飞将，趣装出南山。此时灞陵尉，已醒多愁颜。
杂咏十首 其八 射虎
作者：张元凯
朝代：明

李广不得志，屏居蓝田间。大荒久尘埃，猿臂日閒閒，高秋偶会猎，白额藏草菅。咆哮应弦倒，单车负以还。烹之侑斗酒，鞟也何斑斑。卒史北平来，为言兵入关。天子思飞将，趣装出南山。此时灞陵尉，已醒多愁颜。
杂咏十首 其六 侠客
作者：张元凯
朝代：明

背公死党客，朱家郭解伦。布衣相雄长，闾里岂沉沦。所至比敌国，所谋类鬼神。空室生青草，半夜回朱轮。走死地如骛，藏活士匪亲。一诺成泰岱，千金化纤尘。权可移卿相，貌不如中人。犹闻侠骨香，千年事若新。
杂咏十首 其十 牧豕
作者：张元凯
朝代：明

公孙牧豕时，种种已华颠。伟身著短衣，昂首持长鞭。涂附困泥中，白蹢涉菑田。野乌饥萃止，辨色俱尚玄。穷年逐什一，形秽莫可捐。忽乘风云会，光华遍九天。群豕化神龙，洿池变灵渊。丈夫此身在，何愁屯与邅。
杂咏十首 其四 学圃
作者：张元凯
朝代：明

芍药恣欢谑，桃李竞光华。吾本葵藿士，弃之等尘沙。负郭开三径，言树桑与麻。兼之艺蔬韭，春雨生萌芽。接竹引寒泉，薙草驱鸣蛙。绕畦白水流，傍屋青山斜。浊酒聊自慰，劳力何须嗟。终作灌园人，且卖故侯瓜。
杂咏十首·渔父
作者：张元凯
朝代：明

溪桥转山径，湖水碧于苔。渔舟柳阴下，举网得四腮。樵薪犹未至，新醅业已开。团圞坐妻孥，不簪亦不鞋。欲要采菱人，西风吹船回。蔌蔌芦叶响，月上潮正来。波涛非云险，梦寐良不乖。向逢楚大夫，言言伤我怀。偃树春不起，繁条秋弥丛。长镵入空谷，历历摧枯蓬。形骸肖山鬼，趫捷轻狙公。玄熊夕相避，猛虎昼不逢。素履往无咎，险阻穷能通。有时不归来，高卧山之东。积薪拟待价，沽酒明月中。桎梏轩冕者，终焉愧此翁。滋兰徒佩芳，种菊徒采英。饘粥苟不继，不如学躬耕。荷锄出东皋，布谷方有声。好雨以时至，春水昨夜生。井井畎亩界，油油禾黍平。吾志在一饱，匪冀仓箱盈。南阳迟诸葛，谷口寻子真。翻嫌沮溺辈，后世知其名。芍药恣欢谑，桃李竞光华。吾本葵藿士，弃之等尘沙。负郭开三径，言树桑与麻。兼之艺蔬韭，春雨生萌芽。接竹引寒泉，薙草驱鸣蛙。绕畦白水流，傍屋青山斜。浊酒聊自慰，劳力何须嗟。终作灌园人，且卖故侯瓜。积富匪用拙，良贾久居奇。或遗戎王利，或挟寡妇赀。艑舸江湖间，辎车都会驰。居陶为朱公，适齐为子皮。但知素封贵，不识县官谁。蹑履明珠缘，揄袂文縠垂。行乐谅无尽，金多任所之。安能守穷巷，季次原宪为。背公死党客，朱家郭解伦。布衣相雄长，闾里岂沉沦。所至比敌国，所谋类鬼神。空室生青草，半夜回朱轮。走死地如骛，藏活士匪亲。一诺成泰岱，千金化纤尘。权可移卿相，貌不如中人。犹闻侠骨香，千年事若新。有鷕两雉鸣，彩彩好羽仪。挟弹东邻子，潜睨如蹲狸。一发得其雄，再发并其雌。洒血平芜间，赳赳过水湄。微物不充鼎，凭高一扬眉。结束驰前山，射杀子母麋。丈夫飞食肉，肯饱藿与葵。所志猎沙场，好生亦何为。李广不得志，屏居蓝田间。大荒久尘埃，猿臂日閒閒，高秋偶会猎，白额藏草菅。咆哮应弦倒，单车负以还。烹之侑斗酒，鞟也何斑斑。卒史北平来，为言兵入关。天子思飞将，趣装出南山。此时灞陵尉，已醒多愁颜。春日喜载阳，原隰绿草稠。牧子驱其群，迟回上高丘。乱入苦竹冈，降饮浅水洲。相聚不相触，众耳湿湿柔。犉者洁可怜，骑之前村游。睡来吹芦管，饥则饭乾糇。老牯道傍喘，主人见且忧。此是丞相责，莫漫箠苍头。公孙牧豕时，种种已华颠。伟身著短衣，昂首持长鞭。涂附困泥中，白蹢涉菑田。野乌饥萃止，辨色俱尚玄。穷年逐什一，形秽莫可捐。忽乘风云会，光华遍九天。群豕化神龙，洿池变灵渊。丈夫此身在，何愁屯与邅。
杂拟诗六首
作者：张元凯
朝代：明

少小结游侠，长大慕豪英。六郡已脱籍，三辅乃有声。藏活以百数，脱死常独行。风沙扑马首，关月候鸡鸣。将军言郭解，公子拜侯嬴。彼非有一命，权可当专城。所以奇节士，慷慨说捐生。大笑东家儿，杀人隐姓名。东都多妖丽，住近春明门。单车来侠客，驷马回王孙。妆成耀皎日，结佩鸣瑶璠。举止有飞态，流目无定源。金尊浸圆月，绮被绣双鸳。色笑延新宠，肝胆怀旧恩。团扇总含悲，前鱼羞自言。容华易零落，抚枕忧心烦。有客住吴国，赠我以莫耶。提携未出匣，随手生霜花。或恐是神物，吞吐虹光斜。不惜黄金装，横在白鼻騧。边烽昨夜至，飞符度流沙。秋月照长城，边骑纷如麻。按剑左右盼，目已无浑邪。丈夫为天下，安能复顾家。去年秋未半，良人去庭闱。今年秋欲尽，关塞音书稀。尘生在御瑟，苔绿当窗机。凉风动蘼芜，阴阴吹罗帷。白云疾飞来，掩我明月晖。空房怯不进，独坐长歔欷。县家羽檄至，沙场新解围。但求免锋镝，何敢望旋归。有士卧蓬蒿，悽怆恒鲜欢。饥乌噪檐侧，哀猿号树端。玄云被旭日，下土流光寒。昨夜严霜飞，林中木叶乾。凋彼萧与藿，曷以供朝餐。苟无邓通钱，莫弹贡禹冠。锻羽如栖鸡，努力空伐檀。一经令人老，竖儒安足叹。海深犹可测，河广犹可凭。狂夫如飘风，心志莫可惩。结发明信誓，中道忽侵凌。葑菲槩尔遗，荼蓼茹谁憎。新宠良自固，故欢难再仍。凉飙起霜夕，陨叶何棱棱。羞以孤帷搴，坐见圆月升。三复白华诗，伤哉人无恒。
杂拟诗六首·其一
作者：张元凯
朝代：明

少小结游侠，长大慕豪英。六郡已脱籍，三辅乃有声。藏活以百数，脱死常独行。风沙扑马首，关月候鸡鸣。将军言郭解，公子拜侯嬴。彼非有一命，权可当专城。所以奇节士，慷慨说捐生。大笑东家儿，杀人隐姓名。
杂拟诗六首·其三
作者：张元凯
朝代：明

有客住吴国，赠我以莫耶。提携未出匣，随手生霜花。或恐是神物，吞吐虹光斜。不惜黄金装，横在白鼻騧。边烽昨夜至，飞符度流沙。秋月照长城，边骑纷如麻。按剑左右盼，目已无浑邪。丈夫为天下，安能复顾家。
杂拟诗六首·其二
作者：张元凯
朝代：明

东都多妖丽，住近春明门。单车来侠客，驷马回王孙。妆成耀皎日，结佩鸣瑶璠。举止有飞态，流目无定源。金尊浸圆月，绮被绣双鸳。色笑延新宠，肝胆怀旧恩。团扇总含悲，前鱼羞自言。容华易零落，抚枕忧心烦。